Mahdoton tapahtui: Lukuisten nettijättien verkkosivut kaatuivat tänään – Stara\nDigi Viihdeuutiset 8.6.2021, 18:00 · Tim Isokivi\nTiistaina päivällä internetiä käyttäneet saattoivat törmätä yllättävään ongelmaan. Lukuisat maailmanlaajuisesti käytetyt isot verkkosivustot kaatuivat yllättäen samanaikaisesti noin kello 13.00 maissa Suomen aikaa.\nKaatuneiden verkkosivujen joukossa oli lukuisia maailman suurimpiin lukeutuvia uutissivustoja, kuten CNN, BBC, The Guardian ja New York Times. Vikailmoituksia nähtiin myös muun muassa Amazonissa, Reddit ja Twitch -palveluissa sekä Iso-Britannian hallituksen verkkosivuilla. Vastaavaa verkkopalvelujen joukkokaatumista ei ole aiemmin nähty.\nReuters-uutissivuston mukaan verkkosivustojen kaatumisen syytä ei ole toistaiseksi voitu vahvistaa. Ongelmat vaikuttivat kuitenkin koskevan Fastly-pilvipalvelua, joka toimii lukuisten isojen sivustojen sisällönjakeluverkkona. Ongelma on useimpien verkkosivustojen tapauksessa sittemmin korjaantunut.


Ensimmäiset 30 vuotta ~ Eeli Wördman\nBy Eeli 11.4.14 1 kommentti\nTänään, 11.4.2014 siinä kahden pintaan yöllä tuli allekirjoittaneella täyteen ensimmäiset 30 kertaa aurinkomme ympäri. Ikäkriisiä metsästääkseni päätin vilkaista nopeasti mitä kaikkea tämä tarkoittaa.\nEnsinnäkin, olen ollut elossa samaan aikaan sellaisten suuruuksien kanssa, kuin Andy Kaufman (†16.4.1984), Michel Foucault (†25.5.1984), Truman Capote (†25.8.1984), Orson Welles (†10.10.1985), Simone de Beauvoir (†14.4.1986) ja Urho Kekkonen (†31.8.1986). Jos olisin Yhdysvaltojen kansalainen, voisin viiden vuoden päästä asettua ehdolle presidentinvaaleissa. Jee! Saulivitsi erään kaverin synttäreiltä: "Minulla on nyt aikaa 31 vuotta nousta Eduskunnan puhemieheksi ja vaimoni syntyy tänä vuonna"\nKekkosesta puheen ollen, vaikka olen elänyt samaan aikaan kun UKK, ei Urho enää ollut presidenttinä. Minun elinaikanani Suomen tasavallan presidenttinä on toiminut Mauno Koivisto, Martti Ahtisaari, Tarja Halonen ja Sauli Niinistö – kolme demaria ja yksi kokkari. Ensimmäinen presidenttini, Mauno Koivisto oli valittu vielä 1982 valitsijamiehin, mutta elinikäni ensimmäisissä presidentinvaaleissa 1988 presidentti valittiin jo suoralla kansanvaalilla. Olen siis elänyt demokratian aikaa Suomessa.\nMuualla maailmassa hallitsijat ovat vaihtuneet vähän enemmän. Ensimmäinen Yhdysvaltain presidenttini oli Ronald Reagan, jota seurasivat George H. W. Bush, Bill Clinton, George W. Bush ja Barack Obama. Ruotsin ensimmäinen pääministerini oli vuonna 1986 salamurhattu Olof Palme, häntä seurasivat Ingvar Carlsson, Carl Bildt, Ingvar Carlsson uudelleen, Göran Persson ja Fredrik Reinfeldt. Englannissa valtaa ovat pitäneet Margaret Thatcher, John Major, Tony Blair, Gordon Brown ja David Cameron. Sitten taas toisaalta, Kamerunissa, Päiväntasaaja Guineassa, Angolassa, Zimbabwessa ja oikeastaan myös Iranissa ei ole valtion korkein johtaja vaihtunut kertaakaan elämäni aikana. Venäjälläkin hallitsijat tuntuvat leikkivän lähinnä tuolileikkiä.\nElinaikanani kesäolympialaiset on järjestetty kahdeksan kertaa: Los Angelesissa 1984, Soulissa 1988, Barcelonassa 1992, Atlantassa 1996, Sydneyssä 2000, Ateenssa 2004, Pekingissä 2008 ja Lontoossa 2012. Suomalaisten menestys tuntuu olevan vuosittain huonompaa. Talviolympialaiset taas on järjestetty Sarajevossa 1984, Calgaryssa 1988, Albertvillessä 1992, Lillehammerissa 1994, Naganossa 1998, Salt Lake Cityssä 2002, Torinossa 2006, Vancouverissa 2010 ja Sotsissa 2014. Yhteensä siis yhdeksän kertaa, vuoden 1992 Albertvillen kisojen jälkeen talviolympialaiset siirtyivät kahden vuoden päähän kesäkisoista.\nParhaan elokuvan Oscarin on voittanut elinaikanani 29 elokuvaa (vuonna 1984 järjestettyjä 56. Oscareita ei lasketa, ne järjestettiin liian aikaisin 9.4.1984): Amadeus, Minun Afrikkani, Platoon, The Last Emperor, Sademies, Driving Miss Daisy, Tanssii Susien Kanssa, Uhrilampaat, Armoton, Schindlerin Lista, Forrest Gump, Braveheart, Englantilainen Potilas, Titanic, Shakespeare in Love, American Beauty, Gladiator, Kaunis Mieli, Chicago, The Return of the King, Million Dollar Baby, Crash, The Departed, No Country for Old Men, Slumdog Millionaire, The Hurt Locker, Kuninkaan Puhe, The Artist, Argo ja 12 Years a Slave.\nMitä pohjois-amerikkalaiseen viihteeseen tulee, jääkiekon NHL-liigassa Stanley Cupia on juhlinut elinaikanani 14 eri joukkuetta: Edmonton Oilers 1984, 1985, 1987, 1988, 1990 Montreal Canadiens 1986, 1993, Pittsburgh Penguins 1991, 1992, 2009 New York Rangers 1994, New Jersey Devils 1995, 2000, 2003 Colorado Avalanche 1996, 2001, Detroit Red Wings 1997, 1998, 2002, 2008 Dallas Stars 1999, Tampa Bay Lightning 2004, Carolina Hurricanes 2006, Anaheim Ducks 2007, Chicago Blackhawks 2010, 2013, Boston Bruins 2011 ja Los Angeles Kings 2012. Edellisen kerran kun Detroit Red Wings ei päässyt pudotuspeleihin, olin ensimmäisellä luokalla.\nOn pakko mainita, kerta sen tarkistin: syntymäpäivänäni 11.4.1984 maailman suurimman jääkiekkojoukkueen Toronto Maple Leafsin edellisestä Stanley Cupista oli kulunut 16 vuotta 11 kuukautta ja 9 päivää. Tänään 46 vuoden 11 kuukauden ja 9 päivän mestaruuden odottelujakso on pisin jakso, jona NHL joukkue ei ole voittanut Stanley Cupia. Chicago Blackhawks päätti 2010 oman 49 vuoden odotuksensa.\nNo joo, takaisin asiaan.\nOlen suurin piirtein samanikäinen kuin poltettava crack-kokaiinin muoto. Suurinpiirtein siksi, koska on mahdotonta ajoittaa tarkka crackin ilmestyminen Los Angelesin kaduille. Tai huume itsessään saattaa ollakin vanhempi, mutta kohdeyleisönsä se tapasi vasta samaan aikaan kun Eeli saapui näyttämölle. Älkää kirjoittako tätä knoppia hautakiveeni.\nWindows 1.0 on ilmestynyt vuonna 1985, samana vuonna kuin Super Mario Bros debytoi NES:illä ja Steve Jobs irtisanoutui hedelmäfirmasta ensimmäisen kerran. Tämän jälkeen Super Mariosta on tullut historian eniten myynyt pelisarja, Microsoft Windows on käytännössä jokaisessa PC:ssä nykyisin käyttöjärjestelmänä ja Applesta on tullut lähinnä kultti.\nTeknologia on muutenkin kehittynyt huimasti. Olen elänyt maailmassa, jossa internet ei ollut mukana. Kännyköitä ei ollut oikeastaan kellään. Televisiot olivat painavampia kuin autot. Kun kaverit muuttivat toisille paikkakunnille, tai vaikkapa vain kauemmas samassa kaupungissa, heidät useasti menetettiin. Yhteydenpito oli vaivalloista, koneet olivat suuria ja virallisen näköistä tekstiä varten käytettiin kirjoituskonetta. Muistan ajan, jolloin kukaan ei oikein tiennyt miksi @-merkkiä pitäisi kutsua. Kuvittele.\nKehitystä on onneksi ollut muuallakin. Elinaikanani esimerkiksi AIDS on muuttunut 100% tappavasta ”homorutosta” taudiksi, joka ei länsimaissa enää johda varmuudella kuolemaan. Malaria oli syntymäni aikaan tauti nro 1. maailmassa ja se on sitä edelleen.\nOlen vanhempi kuin Burkina Faso, sillä maa oli nimeltään Ylä Volta aina 2.8.1984 asti. Mutta ei se mitään, olen vanhempi kuin monet muutkin valtiot (esimerkiksi): Namibia (1990), Yemen (1990), Tsekki ja Slovakia (1993), Eritrea (1993), Itä-Timor (2002), Montenegro ja Serbia (2006), Kosovo (2008). Jos tarkkoja ollaan, olen vanhempi kuin kaikki entisen Neuvostoliiton maat. Putin on siis minua nuoremman valtion valtionpäämies. Hän myös hyökkäsi minua nuorempaan valtioon. Brunei on muuten 4kk ja 11 päivää minua vanhempi valtio. Onneksi olkoon, pappa!\nElinaikanani Kuwait on ehtinyt antaa naisille äänioikeuden (13.5.1985), peruuttaa sen (1999) ja sallia jälleen uudelleen (2005).\nOlen nähnyt Rautaesiripun lopun, Tsernobylin ja Fukushiman ydinvoimaloiden onnettomuudet, Halleyn komeetan, Iran Contra kaupat, Apartheidin lopun, Terrorismin vastaisen sodan alun, kaksi Irakin sotaa (molemmat USA:n) ja kaksi Afganistanin sotaa (USA:n ja Neuvostoliiton). Elinaikanani Ruandassa ja Bosnian ja Herzegovinan Srebrenicassa on YK:n suojeluksessa suoritettu kansanmurhia. Sarajevo oli huhtikuun viidennestä 1992 aina 29. helmikuuta 1996 asti piiritettynä – joka siis tekee Sarajevon saarrosta modernin sodankäynnin pisimmän. Elinaikanani on tapettu lapsia ja aikuisia, viattomia ja syyllisiä. Aika on ollut täynnä toivoa ja pettymyksiä.\nErityisenä toivokautena pitää mainita Millenium-huuma. Vuosituhannen vaihteen itse vietin Manchesterissa, eikä useista salaliittoteorioista huolimatta maailma päättynyt. Tai niin me vuosituhannen vaihteen nähneet kerromme teille jotka sitä ette muista. Oikeasti aika ennen maailmanloppua oli mahtavaa, emmekä halua särkeä sydämiänne kertomalla nostalgisia tarinoita lentävistä autoista ja maailmanrauhasta.\nYksi rauhansymboli muuten valmistui vuosisataisten kilpakumppanien välille ollessani kymmenen. Olisi väärin väittää, että olen elänyt Englannin kanaalin alittavan tunnelin koko prosessin läpi. Okei, 20.1.1986 Iso Britannia ja Ranska sopivat tunnelin kaivamisesta ja se valmistui 6.5.1994. Uskomattomana faktana voisi sanoa että tunneli valmistui jo minun elinaikanani, tunnelin suunnitteleminen aloitettiin nimittäin jo 1875. Helsingin metron suunnittelusta (1955) valmistumiseen (1982) ei siis mennyt aika eikä mikään.\nKauan kestävistä asioista puheen ollen: ehdin täyttää 16 vuotta ennen kuin Hollanti ensimmäisenä maana maailmassa laillisti sukupuolineutraalin avioliiton. Tänään maita on jo 16: Argentiina, Belgia, Brasilia, Kanada, Tanska, Ranska, Islanti, Hollanti, Uusi Seelanti, Norja, Portugali, Espanja, Etelä Afrikka, Ruotsi ja Iso Britannia. Suomen eduskunta voisi lahjana minulle tehdä Suomesta valtion nro. 17.\nTällaista kaikkea on tapahtunut ympäröivässä maailmassa. Mitäs omassani?\nKoulutiellä vietin noin 21 vuotta. Minulla on ollut kaksi pitkää parisuhdetta, joista nyt käynnissä oleva on pidempi. Olen asunut kymmenessä asunnossa, joita kaikkia olen nimittänyt kodiksi. Minulla on ollut lemmikki jonka nimesin isäni mukaan ja toinen jonka nimesin ensimmäisen veljeksi. Olen lihonut ja laihtunut ja lihonut ja laihtunut varmaan jo kokonaisen ihmisen verran. Olen asunut kerran ulkomailla, matkustanut melko paljon ja tehnyt kaiken kaikkiaan asioita joista olen pitänyt hyvin paljon.\nTäytyy sanoa, että nämä ensimmäiset 30 vuotta ovat olleet elämäni parasta aikaa :)\nCategory: Elämänmuutos, Kuulumisia\nUnknown 11. huhtikuuta 2014 klo 16.03\nHieno teksti, hienolta mieheltä (Lue: Wanhukselta). Mutta itselläkin kun on 3 päivän päästä odottamassa tuo pelätty, ja paljon mainostettu "30-kriisi", niin pitää todeta että kyllä on ollut jänniä aikoja on koettu, ja varmasti paljon on vielä kokemattakin :)


Opiskelua, taas - Metallisydän\nOpiskelua, Ruokaa, treenijuttuja\nEilinen koulupäivä meni taas liki unessa, joten tälle päivälle varustauduin tavanomaisten kofeiinipillerien lisäksi kunnon eväillä.\nNoiden lisäksi vetelin kunnon annoksen oikeeta ruokaa koulun ruokalassa. Kaloreita kertyi aamupalan ja koulupäivän aikana arviolta sellaset reilut parituhatta. Vielä ainakin toiset saman verran loppupäivän aikana, niin eiköhän se paino tässä ala taas pikkuhiljaa nousta. Nyt on kyllä tullut mässättyä muutama päivä oikein kunnolla. Ehkä tuo vaa’an lukema alkuviikolla hiukan peläytti, oli nimittäin paino päässyt putoamaan. Oma vaikutuksensa oli varmaan sillä että lopetin taas joksikin ajaksi kreatiinin käytön, joten kai sitä nestettä on lähtenyt kehosta, ainakin hiukan.\nEilen vedin tiukkatahtisen selkä/vatsatreenin. Pakko oli vetää kovalla sykkeellä, väsytti sen verran että ilman kovaa intensiteettiä olisi varmasti tauot venyneet ja treeniteho laskenut. Hiukan kyllä välillä houkutti kaikki naistenlehdet joita lojui salilla siellä täällä… pystyin kuitenkin malttamaan mieleni 🙂 Viikonloppuna otettiin muutama julkaisukelvoton selkäkuva, joiden kannustamana (masentamana) keskityn nyt selkätreenissä toistaiseksi pääasiassa hakemaan leveyttä selkään. Eihän siitä kuitenkaan mitään tule, mutta yritetään nyt edes.\nTänään yritän melkein kuukauden tauon jälkeen tehdä jalkatreenin. Nilkka on edelleen hiukan turvoksissa ja arka, mutta pakko se on kokeilla varovasti jos vaikka pystyisi tekemään edes jonkinlaisen sovelletun jalkatreenin. Tehdään sitten vaikka reiden ojennusta ja koukistusta laitteissa, jos ei kyykkyjä pysty tekemään, ne ei ainakaan nilkkaa rasita. Pohkeet täytyy kyllä edelleen jättää tekemättä. Olisi varmaan pitänyt kuunnella viisaampien neuvoja ja mennä näyttämään nilkkaa lääkärisedälle heti aluksi…\nAamulla oli pakkasta, joten laitetaan nyt loppuun vielä kesäinen kuva jos se edes mieltä lämmittäisi…\nYksi vastaus artikkeliin “Opiskelua, taas”\nIhanan, ihanan, ihana uimari!!! <3 – Nadja


Tämä kirja kertoo Aurinkokunnasta, järjestelmästä avaruudessa, joka muodostuu Auringosta, Maasta ja seitsemästä muusta planeetasta kuineen. Kirja on osana Wikijunior-projektia, joten tekstistä pyritään saamaan helppolukuista ja ymmärrettävää myös nuorille lukijoille.\nAurinko on valtava kaasupallo, joka säteilee ydinreaktiossa tuotettua energiaa valtavia määriä ympärilleen joka hetki. Tämä säteily havaitaan Maassa muun muassa valona ja lämpönää ja se mahdollistaa elämän planeetallamme. Aurinkoa kiertää kahdeksan planeettaa, joista Maa on yksi, ja näiden lisäksi 3 kääpiöplaneettaa. Planeettojen koot vaihtelevat hurjasti, Aurinkokunnan suurin planeetta on Jupiter, jonka läpimitta on 11 kertaa suurempi kuin Maan, ja pienin planeetta on Merkurius, jonka läpimitta on vain 4 879,4 km. Merkuriustakin pienempiä ovat kääpiöplaneetat, joista isoin on Eris ja esimerkiksi Pluto on läpimitaltaan — vain noin halkaisijaltaan kaksi kertaa Suomen pituuden kokoinen! Lisäksi useilla planeetoilla on vaihteleva määrä kuita, omia kiinteitä kiertolaisiaan. Eniten kuita on Saturnuksella — ainakin 82. Kuitenkin monilla planeetoilla ei ole kuita ollenkaan, kuten Merkuriuksella ja Venuksella.\nAurinkokunta pysyy koossa, koska kaikkien näiden kappaleiden välillä vaikuttaa vetovoima (painovoima). Vetovoima vetää kaikkia kappaleita toisiaan kohti. Aurinko vetää planeettoja puoleensa ja planeetat vetävät omia kuitaan puoleensa. Sinä et voi tuntea Auringon vetovoimaa, koska Maan vetovoima on sinun kohdallasi paljon suurempi. Tämä johtuu siitä, että vetovoima heikkenee hyvin nopeasti etäisyyden kasvaessa (sanotaan, että vetovoima on kääntäen verrannollinen etäisyyden neliöön - kun etäisyys kaksinkertaistuu, painovoima putoaa yhteen neljäsosaan. Huomaa myös, että etäisyys mitataan kappaleiden keskipisteistä, korkeakaan hyppy ei vaikuta painovoiman suuruuteen.)\n2.2 Millainen on Auringon pinta?\n2.3 Kuinka Aurinko tuottaa energiaa?\n2.5 Auringon roihut\n2.7.1 Kierto Auringon ympäri ja pyöriminen\n2.10 Kuinka suuri Maapallo on?\n2.11 Millainen Maan pinta on?\n2.12 Miksi Maassa on elämää?\n2.13 Maan Kuu\n2.14 Maan vuorokausi\n2.15 Maan vuosi\n2.16 Mistä Maa koostuu?\n2.18 Kuun kierrosta\n2.19 Kuinka suuri Kuu on?\n2.20 Kuun painovoima\n2.21 Ketkä ovat käyneet Kuussa?\n2.22 Millainen sää on Kuussa\n2.23 Kuun synty\n2.25 Marsin tutkiminen\n2.26 Kuinka suuri Mars on?\n2.27 Millainen on Marsin pinta?\n2.28 Millaisia ovat Marsin kuut?\n2.29 Marsin vuosi ja päivä\n2.30 Mistä se koostuu?\n2.33 Mutta mikä se asteroidi oikein on?\n2.36 Kuinka suuri Jupiter on?\n2.37 Millainen on Jupiterin pinta?\n2.38 Jupiterin rakenne\n2.39 Jupiterin renkaat\n2.40 Millaisia ovat Jupiterin kuut?\n2.41 Kuinka pitkä on Jupiterin päivä?\n2.42 Jupiterin magneettikenttä ja säteilyvyö\n2.43 Kuinka pitkä on Jupiterin vuosi?\n2.44 Kenen mukaan Jupiter on nimetty?\n2.51 Nippelitietoa Uranuksesta\n2.53 Nippelitietoa Neptunuksesta\n2.54 Neptunukset kuut\n2.57 Pluton pinnalla\n2.58 Pluton kuut\n2.60 Nippelitietoa Kharonista\n2.65 Mitä tähdet ovat\n2.66 Miltä tähdet näyttävät?\n2.67 Mitä eri osia tähdissä on?\n2.68 Mitä tähdet tekevät?\n2.69 Miten tähdet syntyvät?\n2.70 Miten tähdet kuolevat?\n2.72 Planeetta, kääpiöplaneetta ja asteroidi\n2.73 Sisä- ja ulkoplaneetat\n2.76 Millainen on asteroidi?\n2.77 Asterodien lajeja\n2.81 Millainen on komeetta?\n2.82 Missä komeettoja on?\n2.83 Katso myös\nMillainen on Auringon pinta?[muokkaa | muokkaa wikitekstiä]\nAuringolla ei varsinaisesti ole pintaa, koska se on muodostunut kuumista kaasuista ja "plasmasta". Pintaa kohden siirryttäessä kaasu muuttuu ohuemmaksi, mutta Auringolla ei ole selvää rajaa. Pintana me näemme sen kohdan, jossa kaasu muuttuu läpinäkyväksi.\nKuinka Aurinko tuottaa energiaa?[muokkaa | muokkaa wikitekstiä]\nAuringon ytimessä tapahtuu "fuusioreaktio", jossa vetyatomit liittyvät helium-atomeiksi. Samalla vapautuu energiaa. Jokainen sekunti 600 miljoonaa tonnia vetyä muuttuu 596 miljoonaksi tonniksi heliumia.\nYdin: Auringon keskusta. Täällä tapahtuu suurin osa ydinreaktioista.\nSäteilyvyöhyke: Täällä ytimessä syntynyt lämpö ja valo pyrkii pinnalle. Alueen tiheys on hyvin suuri, joten valonsäteen kulku on hyvin hidasta: se törmäilee jatkuvasti. Oletko koskaan koittanut juosta syvässä vedessä? Juuri yhtä hankalaa on valonsäteen kulkea säteilyvyöhykkeessä. Yhdeltä valonsäteeltä saattaa kulua jopa miljoona vuotta ennen kuin se pääsee tältä alueelta pois.\nAuringonpilkut[muokkaa | muokkaa wikitekstiä]\nAurinko on kaikilta ominaisuuksiltaan keskiverto tähti ja aurinkokuntamme ylivoimaisesti suurin kappale. Se on massaltaan noin tuhat kertaa niin suuri kuin kaikki planeetat yhteensä. Auringosta "puhaltaa" ns. aurinkotuuli, joka koostuu varatuista hiukkasista. Maan magneettikenttään osuessaan ne joutuvat sen vangiksi ja ilmakehään törmätessään aiheuttavat reaktion, jossa syntyy säteilyä. Tällöin lähellä Maan magneettisia napoja nähdään revontulia.\nAuringon roihut[muokkaa | muokkaa wikitekstiä]\nAuringosta purkautuu välillä valtavia roihuja, jotka voivat olla jopa kymmeniä tuhansia kilometrejä pitkiä. Näitä roihuja kutsutaan protuberansseiksi. Jos roihu lentää niin pitkälle, että se irtoaa Auringosta, sitä kutsutaan flareksi(suomeksi se tarkoittaa liekkiä tai roihua). Aurinko on tulipallo.\nAurinkotuuli[muokkaa | muokkaa wikitekstiä]\nMerkurius[muokkaa | muokkaa wikitekstiä]\nMerkurius on Aurinkokunnan sisin planeetta\nMerkurius on kaikista planeetoista lähimpänä Aurinkoa. Se muistuttaa ulkonäöltään Kuuta.\nSiellä on päivällä kuuma kuin uunissa, yöllä hyvin kylmä. Tällä planeetalle ei ole elämää.\nMerkurius on nimetty antiikin Rooman kauppiaiden ja varkaiden jumalan mukaan. Merkuriuksessa aurinko on yli 6 kertaa kirkkaampi kuin Maassa.\nKierto Auringon ympäri ja pyöriminen[muokkaa | muokkaa wikitekstiä]\nMerkurius kiertää Auringon ympäri kerran 88 päivässä. Mutta se pyörähtää akselinsa ympäri kerran 59 päivässä. Näiden yhteisvaikutuksesta Merkuriuksen päivä kestää 176 Maan päivää. Niinpä Markuriuksen päivä on pitempi kuin sen vuosi.\nMerkuriuksen rata on hyvin soikea. Auringon kirkkaus ja koko vaihteleva sen takia\nMarkuriuksen lyhyen vuoden aikana paljon.\nMerkurius on pieni planeetta. Sen läpimitta on vain kaksi viidesosaa maapallon läpimitasta. Merkurius vain hiukan kuuta isompi. Merkuriusta peittää tuhannet miljoonat kraaterit.\nMerkuriuksella ei käytännössä ole kaasukehää. Yöt ovat niin kylmiä että hiilidioksidi jäätyisi, päivät niin kuumia että lyijy sulaisi.\nPintalämpötila vaihtelee eli -173 —- +467 °C välillä.\nVenus[muokkaa | muokkaa wikitekstiä]\nVenusta sanotaan Maan sisarplaneetaksi.\nVenus on toiseksi lähimpänä Aurinkoa oleva planeetta. Venus on Maapallolta katsottuna kaikkia muita planeettoja ja tähtiä kirkkaampi. Se on monesti aamu- tai iltatähti. Venuksen voi joskus nähdä jopa päiväsaikana. Venusta sanotaan joskus Maan sisarplaneetaksi, koska se on yhtä suuri kuin maapallo. Todellisuudessa Venus ei ole ollenkaan samanlainen kuin maapallo. Venuksen vuosi kestää 235 Maan päivää ja päivä 243 Maan päivää. Venuksen päivä on siis sen vuotta pitempi. Pilvet peittävät Venuksen. Venuksen pinnalla lämpötila on noin 480 astetta. Ilmakehä on hyvin tiheä. Venuksen pinnalla on erilaisia tuliperäisiä muodostumia. Venus on saanut nimensä antiikin roomalaisten rakkauden jumalattaren mukaan.\nMaa[muokkaa | muokkaa wikitekstiä]\nKuvassa näkyy Kuun oikea koko maahan verrattuna. Siinä näkyy myös niiden etäisyys oikeassa koossa.\nKuu kiertää maapalloa.\nKuu on Maapallon ainoa kuu.\nKuun kierrosta[muokkaa | muokkaa wikitekstiä]\nAnimaatio kuun vaiheista.\nKuun yksi kierros maapallon ympäri kestää vähän yli 27 päivää. Kuun vaihe riippuu siitä, kuinka suuri osa Auringon valaisemasta puoliskosta on nähtävillä.\nPuolikuu on silloin, kun puolet meille näkyvästä Kuun pinnasta on Auringon valaisemana.\nKuun vaiheet kasvavat uudestakuusta puolikuuhun ja puolikuusta täyteen kuuhun, ja alkavat sitten vähentyä täydestäkuusta puolikuuhun, ja puolestakuusta uuteen kuuhun. Tähän kuluu noin 27 päivää. Tämän jälkeen uusi kuu alkaa jälleen kasvaa, ja niin edespäin.\nKuinka suuri Kuu on?[muokkaa | muokkaa wikitekstiä]\nKuun halkaisija sen päiväntasaajan kohdalla on 3 474,8 km. Kuun pinta-ala taas on 38 000 000 km². Kuun läpimitta on neljäs osa Maan läpimitasta.\nMaa ja Kuu koko vertailussa.\nKuun painovoima[muokkaa | muokkaa wikitekstiä]\nKuussa on pienempi painovoima kuin Maassa: Kuun painovoima on kuudesosa maan painovoimasta. Maassa 30 kiloa painava henkilö painaa Kuussa vain 4,9 kiloa.\nKetkä ovat käyneet Kuussa?[muokkaa | muokkaa wikitekstiä]\nNeil Armstrong oli esimmäinen ihminen kuussa.\nEnsimmäinen ihmisen laskeutuminen kuunpinnalle tapahtui 21. heinäkuuta vuonna 1969, jolloin avaruusalus Yhdysvaltain Apollo 11 mukanaan kaksi astronauttia, Neil Armstrong ja Buzz Aldrin, laskeutui Kuuhun. Neil Armstrongin kuuluisat sanat hänen astuessan ensimmäisenä ihmisenä Kuun pinnalle: Tämä on pieni askel minulle, mutta suuri askel ihmiskunnalle.\nMillainen sää on Kuussa[muokkaa | muokkaa wikitekstiä]\nKuun lämpötila on erittäin vaihteleva. Yöllä Kuussa -170°C ja päivällä + 110°C. Kuun pinnalla ei voi tuulla, koska Kuussa ei ole ilmaa. Kuussa ei voi myöskään sataa, koska siellä ei ole vettä.\nKuun synty[muokkaa | muokkaa wikitekstiä]\nKuun synnystä ei ole varmuutta, mutta uskotaan, että Maan ollessa nuori siihen törmäsi kappale, joka irroitti Maasta ainesta, joka muodosti Kuun myöhemmin. Toisen teorian mukaan Kuu harhaili avaruudessa ja sattui osumaan Maan lähettyville, jolloin Maan painovoima kaappasi Kuun kiertämään itseään.\nMars[muokkaa | muokkaa wikitekstiä]\nMars on neljäs planeetta Auringosta. Se näkyy punertavana tähtenä. Mars on läpimitaltaan Maata puolet pienempi.\nMars muistuttaa osaksi Maata, osaksi Kuuta.\nMarsin tutkiminen[muokkaa | muokkaa wikitekstiä]\nEgyptiläiset mainitsivat Marsin ensi kertaa taivaalla paikkaansa vaihtavana tähtenä. Tähtitieteilijät alkoivat havainnoida Marsia kaukoputkilaan 1600-luvulta. 1800-luvun lopulla ja 1900-luvun alussa jotkut tähtitieteilijät näkivät Marsin pinnalla kanavaia.\nNämä paljastuivat myöhemmin luonnollisiksi muodostumiksi ja näköharhoiksi. Avaruusluotain Mariner 4 lensi Marsin ohi 1964 ja kuvissa näkyivät Marsin kraatterit. Myöhemmin Marsia kiertäneet ja laskeutumusluotaimet antoivat enenevää tietoa Marsista.\nKuinka suuri Mars on?[muokkaa | muokkaa wikitekstiä]\nMaan ja Marsin kokovertailu\nMarsin läpimitta on noin 7 000 km, hieman yli puolet Maan läpimitasta. Sen massa on noin 10 % Maan massasta.\nMillainen on Marsin pinta?[muokkaa | muokkaa wikitekstiä]\nOlympus Mons (Olympos-vuori), Aurinkokunnan korkein vuori sijaitsee Marsissa (kuva otettu ylhäältä).\nMarsin pinta on kuiva, kivinen ja pölyinen.\nMarsissa on Maan ja Kuun piirteitä. Kraatterit tuovat mieleen Kuun.\nKuten Maassakin, myös Marsissa on jäätyneet napalakit. Näihin napalakkeihin tiivistyy ilmasta hiilidioksidia. Marsissa on myös joenuomia, mikä johtuu siitä, että joskus Marsissa on ollut nestemäistä vettä.\nMarsissa on kaasukehä (kuten Maan ilmakehä), mutta siinä on hyvin paljon hiilidioksidia ja hyvin vähän happea. (Ihmiset hengittävät happea sisäänsä ja hiilidioksidia ulos.) Myös ilmanpaine Marsin pinnalla on hyvin alhainen. Niinpä, mikäli ihmiset joskus lentävät Marsiin, he tarvitsevat avaruuspuvut. Jos voisit puhua Marsissa äänesi kuulostaisi paljon matalammalta kuin maassa. Tämä johtuisi Marsin kaasukehän rakenteesta. Ilmiö on sama jos hengität ilmapallon puhjettua heliumkaasua. Maassa kilometrin päähän kuuluva huudahdus kuuluisi Marsissa vain 15 metrin päähän. Tämä taas johtuisi Marsin matalammasta ilmanpaineesta.\nMillaisia ovat Marsin kuut?[muokkaa | muokkaa wikitekstiä]\nMarsin kuut, Phobos ja Deimos, ovat hyvin pieniä. Phoboksen läpimitta 22 km ja Deimoksen vain 12 km. Uskotaan, että Mars on kaapannut kuut kiertoradalleen läheisestä asteroidivyöhykkeestä.\nMarsin vuosi ja päivä[muokkaa | muokkaa wikitekstiä]\nPäivä kestää Marsissa likipitäen yhtä kauan kuin Maan päivä, mutta Marsin vuosi on kaksinkertainen Maan vuoteen nähden.\nMistä se koostuu?[muokkaa | muokkaa wikitekstiä]\nUskotaan, että Marsilla on rautaydin, kuten Maallakin, ja että sen kuori on muodostunut silikaateista kuten Maankin kuori.\nMars-lennot[muokkaa | muokkaa wikitekstiä]\nJoskus 2030-luvulta eteenpäin saattaa tapahtua ensimmäinen Mars-lento. Mars-lennossa on monia ongelmia: pitkä matka-aika, auringonpurkausten säteily, mahdolliset onnettomuudet jne.\nAsteroidivyöhyke[muokkaa | muokkaa wikitekstiä]\nAsteroidivyöhyke on Marsin ja Jupiterin ratojen välissä sijaitseva alue, jossa on paljon asteroideja. Tunnettuja kappaleita on vyöhykkeellä jo 100 000, ja määrä kasvaa jatkuvasti. Silti asteroidivyöhyke on niin suuri että siellä kulkevaan avaruusluotaimeen ei tule vaurioita.\nMutta mikä se asteroidi oikein on?[muokkaa | muokkaa wikitekstiä]\nAsteroidi on planeettaa pienempi ja meteoroidia isompi kiinteä kappale, joka kiertää Aurinkoa. Asteroideja kutsutaan myös pikkuplaneetoiksi. Asteroidit ovat muodoltaan epäsäännöllisiä, sillä niiden painovoima ei niiden koon vuoksi ole riittävä muodostamaan niistä säännöllisen pallomaisia kuten maapallo. Asteroidien koon alarajana pidetään noin 10–50 metriä. Suurin asteroidivyöhykkeen asteroideista on Ceres, joka on läpimitaltaan noin 1000 kilometriä. Se on myös ensimmäinen löydetty asteroidi.\nKuvassa asteroidi Ida ja sen kuu.\nCeres[muokkaa | muokkaa wikitekstiä]\nJupiter[muokkaa | muokkaa wikitekstiä]\nSaturnus[muokkaa | muokkaa wikitekstiä]\nSaturnus on aurinkokunnan toiseksi suurin planeetta\nSaturnus on auringosta kuudes planeetta. Se on planeetoista toiseksi suurin. Saturnuksella on leveät renkaat. Ne ovat planeettaa kiertäviä jään ja kiven kappaleita.\nSaturnus on nimetty antiikin roomalaisen sadonkorjuun jumalan mukaan.\nSaturnus on noin 9,5 kertaa niin kaukana Auringosta kuin Maa.\nSaturnuksen päivä on 10,5 tuntia ja sen vuosi on 29 Maan vuotta.\nSaturnus pyörii nopeiten tunnetuista planeetoista.\nSauurnuksen nopea pyöriminen on ltistänyt sitä että päiväntasaajan ja napojen läpimitan suhde on\nSaturnus on noin kymmenen kertaa suurempi kuin maapallo. Sen massa on hieman alle 100 Maan massaa.\nSaturnus kelluisi vedessä, jos olisi niin suuri meri. Tämä johtuu siitä, että Saturnuksen tiheys on 7/10 veden tiheyttä.\nSaturnuksella on kivestä ja jäästä koostuva ydin, jonka ympärillä on paksu vetyvaippa.\nJos Saturnusta katsoo pienellä kaukoputkella, näyttää että renkaita on kaksi ja niiden välissä kapea rako.\nTrnkaita on todellisuudessa tuhansia.\nTitanista tehty kuvakooste.\nSaturnuksella on 9 suurta kuuta ja kymmeniä pienempiä.\nSaturnuksen suurin kuu on Titan. Sen läpimitta on 5 150 km. Titanilla on kaasukehä ja sen pinnalla aavikoita ja hiilivetyjärviä.\nUranus[muokkaa | muokkaa wikitekstiä]\nUranus verrattuna Maahan.\nUranus on auringosta lukien seitsemäs planeetta. Se on noin 20 kertaa kauempana Auringosta kuin Maa. Uranus on jäinen jättiläisplaneetta, jolla on paksu kaasukehä.\nUranuksen pilvet ovat lähes piirtettömät. Uranus tunnetaan siitä, että sen akseli on hyvin kallellaan.\nLisäksi planeetalla on renkaat. Uranus on nimetty antiikin taivaan jumalan mukaan.\nUranus näkyy tarkkanäköiselle juuri ja juuri paljain silmin.\nNippelitietoa Uranuksesta[muokkaa | muokkaa wikitekstiä]\nUranuksella on renkaita. Uranuksen vuosi on yli 84 Maan vuotta. Planeetan päivä on hieman yli 17 tuntia. Uranuksella on kallistunein pyörimisakseli kaikista planeetoista. Joskus Uranuksen pyörimisakseli osoittaa melkein aurinkoon melkein suoran ja 42 vuotta myöhemmin se osoittaa auringosta poispäin. Joskus Uranus pyörii kuin kyljellään radallaan kuin tynnyri.\nNeptunus[muokkaa | muokkaa wikitekstiä]\nMaapallon koko verrattuna Neptunukseen.\nNeptunus on kahdeksas planeetta Auringosta lähtien. Se on uloin isoista planeetoista. Planeetta on sinertävä. Pilvet peittävät Neptunuksen. Neptunuksen tumma pilkku on suuri pyörremyrsky. Pilvien alla on vetyä, jäätä ja kiveä. Koska Neptunus on kaukana Auringosta sen pilvissä on −218 °C kylmä. Neptunus on saanut nimensä antiikin merenjumalan mukaan.\nNippelitietoa Neptunuksesta[muokkaa | muokkaa wikitekstiä]\nNeptunus on Auringosta maata noin 30 kertaa kauempana.\nPlaneetta kiertää Auringon kerran 165 Maan vuodessa. Neptunuksen pyörähdysaika on noin 16 tuntia. Neptunuksen läpimitta on 4 Maan läpimittaa. Massa on 17 Maan massaa.\nGalileo Galilein sanotaan nähneen Neptunuksen. 1600-luvulla tutkijat laskivat muiden planeettojen ratahäiriöistä, että Uranusta ulompana täytyy olla planeetta. Neptunus löytyikin vuonna 1846.\nNeptunukset kuut[muokkaa | muokkaa wikitekstiä]\nNeptunuksella on 14 kuuta. Näistä tunnetuin on Triton. Triton on 5400 km läpimittainen. Triton on hyvin kylmä. Sen pinnalla on jäätulivuoria ja napalakit.\nPluto[muokkaa | muokkaa wikitekstiä]\nKharon ja Pluto suuruusvertailussa.\nKharon on kääpiöplaneetta, joka muodostaa kaksoisplaneetan Pluton kanssa. Se löydettiin vuonna 1978.\nNippelitietoa Kharonista[muokkaa | muokkaa wikitekstiä]\nKharon on kolmas kääpiöplaneeta Auringosta lukien. Kharonin halkaisija, 1192 km, on runsas puolet Pluton halkaisijasta. Kharonia pidettiin Pluton kuuna vuoteen 2006 asti, jolloin se määriteltiin kääpiöplaneetaksi. Kharon on nimetty antiikin mytologian mukaan. Kharonilla on Pluton kanssa kolme yhteistä kuuta: Nix, Hydra, ja epävirallisella nimellä P4 kutsuttu S/2011 (134340) 1.\nEris[muokkaa | muokkaa wikitekstiä]\nKuva, josta Eris löydettiin.\nEris on aurinkokunnan viimeinen ja suurin kääpiöplaneetta. Eriksen virallinen nimi oli 2003 UB313 ja löytönsä aikaan sitä kutsuttiin Xenaksi. Eris löydettiin vuonna 2003. Eriksen läpimitta on 3000km. Vuosi Erisksellä kestää 557 Maapallon vuotta.\nEriksen kuu Dysnomia löydettiin vuonna 2005, kun Mauna Kea Observatoryn Keck-teleskoopit Havaijilla tutkivat neljää kirkkainta Kuiperin vyöhykkeen kohdetta. 10. syyskuuta otetuissa kuvissa havaittiin kuu Eriksen kiertoradalla. Kuu sai väliaikaiseksi nimekseen S/2005 (2003 UB313) 1. "Xena"-lempinimen mukaan kuun löytäjät kutsuivat sitä nimellä "Gabrielle", TV-sarjan Xenan kumppanin mukaan. Kuu on 60 kertaa Eristä himmeämpi ja sen arvioidaan olevan noin kahdeksan kertaa pienempi. Kuun kiertoajaksi on arvioitu noin kaksi viikkoa.\nPlaneetat ovat tähteä kiertäviä erikokoisia kappaleita. Esimerkiksi Maa kiertää Aurinkoa, Maa on siis planeetta. Meidän aurinkokunnassamme on 8 planeettaa: Merkurius, Venus, Maa, Mars, Jupiter, Saturnus, Uranus ja Neptunus. Aurinkoa kuitenkin kiertää myös muita kappaleita, joita ei sovi sekottaa planeettoihin. Esimerkiksi komeetat eivät ole planeettoja. Myöskään kuita ei sovi sekoittaa planeettoihin, sillä kuut kiertävät planeettoja, planeetat tähtiä.\nPlaneetta, kääpiöplaneetta ja asteroidi[muokkaa | muokkaa wikitekstiä]\nSisä- ja ulkoplaneetat[muokkaa | muokkaa wikitekstiä]\nMerkurius, Venus, Maa ja Mars kiertävät aurinkoa suhteellisen lähellä ja saavat runsaasti valoa ja lämpöä auringosta. Tämän ansiosta Maassa voi elää vihreitä, yhteyttäviä kasveja, jotka tuottavat ruokaa ja happea. Ilman niitä ympärillämme näkyvä elämä ei olisi mahdollista.\nSen sijaan asteroidivyöhykkeen tuolla puolella olevat ulkoplaneetat, Jupiter, Saturnus, Uranus ja Neptunus, ovat hyvin kaukana. Niiden pinnalta katsoen aurinko näkyy tähdenkaltaisena ja lämmittää hyvin heikosti. Niiden kierros Auringon ympäri kestää useita Maan vuosia. Voit katsoa mikä ikäinen olisit toisella planeetalla vierailemalla Planeetat-sivulla.\nKuut, kuten Maankin Kuu, ovat planeettojen kiertolaisia. Kuut ovat tavallisesti paljon pienempiä kuin planeetta, jota ne kiertävät. Planeetta voi saada kuun esimerkiksi asteroidista, jonka se sieppaa kiertoradalleen tai se voi muodosta yhtäaikaa planeetan kanssa. Isoilla planeetoilla on enemmän kuita kuin pienillä. Esimerkiksi Jupiterilla ja Saturnuksella paljon enemmän kuita kuin niitä pienemmillä planeetoilla. Merkuriuksella ja Venuksella ei ole yhtään kuuta.\nAsteroidit[muokkaa | muokkaa wikitekstiä]\nKomeetat[muokkaa | muokkaa wikitekstiä]\nHale-Bopp, suurin tunnettu komeetta\nKomeetta on pieni, Aurinkoa kiertävä kappale, joka koostuu pääasiassa pölystä ja jäästä. Saapuessaan radallaan Auringon lähelle, auringon lämpö sulattaa komeettaa. Tällöin komeetasta vapautuu kaasuja ja pölyä komeaksi hännäksi komeetalle, mistä johtuukin komeetan toinen nimi: pyrstötähti.\nMillainen on komeetta?[muokkaa | muokkaa wikitekstiä]\nKomeetan ydin muodostuu lähinnä jäästä ja pölystä ja niitä kutsutaankin usein likaisiksi lumipalloiksi. Kun pyrstötähti saapuu lähelle Aurinkoa, se sulaa ja siitä vapautuu pölyä ja kaasua. Auringosta tuleva aurinkotuuli, joka on pieniä hiukkasia, työntää irtoavan aineksen komeetalle pyrstöksi, joka osoittaa aina Auringosta poispäin. Kuten kuvasta näkyy on pyrstötähdillä itse asiassa kaksi pyrstöä, toinen muodostuu kaasusta ja toinen pölystä.\nMissä komeettoja on?[muokkaa | muokkaa wikitekstiä]\nKomeetta kiertää Aurikoa. A=Aurinko, B=planeetta ja C=Komeetta\nKomeetat kiertävät aurinkoa hyvin litistyneitä ratoja pitkin, kuten viereisessä animaatiossa näkyy. Tämä tarkoittaa, että Auringon ja komeetan välinen etäisyys vaihtelee runsaasti komeetan kiertäessä radallaan. Huomaa myös, että pyrstö osoittaa aina poispäin Auringosta ja, että pyrstötähden nopeus kasvaa huomattavasti Auringon lähellä.\nNoudettu kohteesta ”https://fi.wikibooks.org/w/index.php?title=Wikijunior_Aurinkokunta/Tulostettava&oldid=127037”\nSivua on viimeksi muutettu 15. helmikuuta 2020 kello 00.46.


Suvitien työt ovat yhä täydessä käynnissä\nLauantai 22. syyskuuta 2018 · Onnittele: Mauri\nRaumalainen · 11.11.2017 klo 10:15\nKaapeliputkitusten ja viemäreiden teko on Suvitiellä edennyt hyvin, kommentoi Destian työpäällikkö Eetu Väisänen. Kuva: Esa Urhonen\nSuvitien työt jatkuvat edelleen täydellä teholla, kun perjantaina kaivinkoneet mylläsivät ja työmiehet muokkasivat tien itäpäätä uuteen uskoon.\nDestia käynnisti menossa olevan urakan työt valmisteluilla elokuun lopulla ja varsinaiset työt aloitettiin syyskuun alkupäivinä.\n– Töitä on tarkoitus jatkaa niin pitkälle kuin säät sallivat, minkä jälkeen pidetään pääosin kevääseen asti taukoa. Urakka valmistuu ensi kesäksi, arviolta toukokuun loppuun mennessä, kertoo Destian työpäällikkö Eetu Väisänen.\nTyöt vanhan maalaiturin ja Syväraumankadun välisellä osuudella etenevät aikataulussa. Tämän vuoden aikana saadaan valettua reunamuuri ja tukimuuri on jo paikoillaan. Viemärit ja kaapeliputket saadaan myös maahan lähiaikoina.\n– Säät ovat kohtalaisesti suosineet töitä, vaikka meriveden pinta on ajoittain ollut aika korkealla.\nYksi ryhmä tekee betonimuottia vanhan maalaiturin viereen, toinen kiveystöitä sekä kolmas kaivaa viemäreitä ja kaapeliputkia maan alle.\nRakennushanke tuo Suvitielle esimerkiksi lisää pysäköintipaikkoja, kahdet portaat, edellä mainitut tuki - ja rantamuurit sekä maatukia laitureihin.\nUrakan hinta on kokonaisuudessaan 979 000 euroa. Tämän vuoden puolella rahaa kuluu 40 prosenttia.\nUrakan yhteydessä uusitaan huonokuntoinen maalaituri numero 8 osaksi pysäköintialuetta. Pysäköintialueet sekä uudet pyörätiereitit asvaltoidaan ensi vuonna. Alueelle tulee istutuksia ja katukalusteita sekä asennetaan uusi valaistus.\nKaupungin suunnitteluinsinööri Leena Ruusu-Viitanen on aiemmin syksyllä todennut, että hankkeen jälkeenkin Suvitielle jää uudistettavaa.\nEsimerkiksi tien keskiosan valaistus kaipaisi parannusta sekä ajorata olisi suunnitelmien mukaan syytä asvaltoida koko ranta-alueelta. Näitä toimenpiteitä varten tullaan hakemaan rahaa tuleville vuosille.\nRauma ja alue · 18.9.2018 klo 20:20\nHangassuon ajoharjoitteluradan maksu muuttunut\nRatamaksu on nyt 70 euroa oppilaalta, kertoo radan omistava säätiö. Lue juttu »\nRauma ja alue · 17.9.2018 klo 16:02\nLiikennekuolematon päivä näkyy Satakunnassa ja Varsinais-Suomessa\nKeskiviikkona poliisi tarkkailee, onko kuljettajien huomio liikenteessä vai esimerkiksi kännykässä. Lue juttu »\nRauma ja alue · 17.9.2018 klo 12:41\nOsa Vanhankirkonkadusta suljetaan liikenteeltä tiistaina\nVanhankirkonkadun osuus välillä Vanhankirkonkatu 28 – Itäkatu suljetaan tiistaina 18. syyskuuta kiveystöiden vuoksi. Lue juttu »\nRauma ja alue · 12.9.2018 klo 16:19\nMonnankadun liikennevalot on saatu päälle\nRauma ja alue · 21.9.2018 klo 09:18\nRauman kaupungin kehitysjohtajan virkaan haastatellaan 7 hakijaa – mukana Pori Jazzin hyllyttämä Aki Ruotsala\nRauma ja alue · 21.9.2018 klo 09:59\nHumaltunut raumalaiskuljettaja pakeni poliisia juosten\nRauma ja alue · 21.9.2018 klo 10:16\nTraktorimönkijän ratissa seisten ja kovaa kyytiä karkuun – poliisi pyytää tietoja 15-vuotiaasta euralaisnuoresta\nRauma ja alue · 21.9.2018 klo 15:08\nKHO:n presidentti: Rauman kauppakeskuksesta tavoitteena ratkaisu pian\nRauma ja alue · 21.9.2018 klo 15:55\nValaisinpylväs katkesi ulosajossa 8-tiellä Eurajoella\nRauma ja alue · 20.9.2018 klo 14:34\nKauppias innostui: "VIHDOINKIN! Monnankadun noin 600 metrin lähes 3 vuoden remontti valmis"\nKulttuuri · 22.9.2018 klo 06:30\nMestari kruunasi ohjaajan uran\nRauma ja alue · 21.9.2018 klo 17:37\nRauman kansalaisopiston avoimet ovet kutsuvat tutustumaan kursseille\nRauma ja alue · 21.9.2018 klo 16:00\nYhä useampi löytää kotinsa Asuntoraumasta - myytäviä koteja haetaan sivustolta yli 33 000 kertaa kuukaudessa\nKiekkoareena · 19.9.2018 klo 21:59


Ja tänään paistaa aurinko – Mielitty\nSeptember 20, 2007 36 Comments\nTänään on ukkostanut, satanut ja paistanut aurinko. Pilvipoutaakin välissä oli, jolloin Pihlaja-takki saatiin ikuistettua.\nOlen muutaman päivän sulatellut pampuloiden (vai ovatkohan nuo nyppyjä?) määrää takissa ja nyt täytyy sanoa, että pidän takista tosi paljon. Siitä tuli juuri sellainen kuin ajattelin, takissa on vähän tuollaista vintage-henkeä. Pihlaja-takki päällä voisi mainiosti lähteä vaikkapa pelaamaan golfia Bertie Woosterin kanssa.\nLankaa meni hieman alle 450 grammaa. Lyhyiden hihojen sijaan lankaa riitti 3/4-pituisiin hihoihin. Lanka on Finlaysonin Karoliinaa (85% puuvillaa, 15% viskoosia). Lanka on varmaan 80-luvulta ja itse löysin sen kirppikselta. Paidan langat maksoivat viisi euroa. Vaikka lanka on suhteellisen paksua (50g/110m), päädyin neulomaan sitä 3,5:n puikoilla. Tällöin neulepinnasta tuli mukavan jämäkkää.\nTakin malli on omasta päästä. Pintaneule on suoraan kirjasta Kauneimmat neulemallit ja pampulapalmikko samaisesta kirjasta aika runsaasti muunneltuna. Pampulapalmikot aiheuttivat sen, että takki on edestä hieman pidempi kuin takaa, mutta ei se minua haittaa.\nNeuloin vartalo-osan yhtenä kappaleena kainaloihin saakka, kuten tavallisesti kaikki neuletakit teen. En ole oikein ikinä ymmärtänyt, että mitä järkeä on neuloa etu- ja takakappaleet erikseen.\nNappien valinta meinasi tuottaa vaikeuksia, mutta lopulta päädyin nahkapunosnapeilta näyttäviin muovinappeihin. Nyt takin voi pestä koneessakin. Napit näkyvät paremmin tässä kuvassa.\nPitää vielä kehaista, että olen pudottanut painoa syyskuun aikana kolme kiloa! Vaikka noista kuvista ei sitä huomaakaan… Ostin kuun alussa digitaalisen vaa’an ja olen lopettanut suklaan syömisen melkein kokonaan. Siinä suurimmat muutokset. Ja kyllä, olen ennen syönyt suklaata joka päivä (nyt äiti saa hepulin).\nSeptember 20, 2007 at 17:35\nUpea takki! Nuo palmikot sitovat pampulat kivasti, hallittu kokonaisuus :) .\nSeptember 20, 2007 at 17:36\nviehättävä takki! tykkään napeista kovasti, sopivat takin henkeen kauniisti.\nSeptember 20, 2007 at 17:37\nHieno takki! Todella vintage-tyylinen!Ai, tippuuko se paino sillä, että ostaa uuden vaa’an? Mähän säntään heti kauppaan! No ei vaiskaan, onnea pudotuksesta ;D Marsvin\nKiitos kehuista!Digitaalinen vaake TODELLAKIN laihduttaa, koska voi pitää sen avulla taulukkoa painon muutoksista. Ja minähän rakastan taulukkoja ja erilaisia listauksia.\nSeptember 20, 2007 at 18:02\nTodella upea takki ja värikin on ihana!Pitäisiköhän minunkin kokeilla suklaalakkoa? En kuitenkaan kykene… Mutta onnea pudotuksen johdosta! :)\nSeptember 20, 2007 at 18:03\nOlen itse nyt viidettä päivää akrkittomalla linjalla, ja erityisesti suklaan himo vaivaa (tänään) lähes jatkuvasti. teki suklaan syönnin lopettaminen sinulle tiukkaa, vai sujuiko ihan itsestään?Äärettömän nätti takki, nypyt näyttävät kauniilta ja koristeellisilta. Loistava hian mitta ja ihana väri. Olen kateellinen takkivalikoimastasi:) Myös se suklaanruskea lempparitakkisi on yli-ihana.\nSeptember 20, 2007 at 18:04\n“karkittomalla” piti siis sanomani…\nKaunis takki! Napit sopivat todella hyvin eikä pompuloita ole liikaa!\nIhana takki! Tahtoo samanlaisen.\nKaunis takki, väri on ihana!Aika mahtava kirpputorilöytö tuo lanka…\nSeptember 20, 2007 at 19:45\nSuklaalakko on ihan pirun vaikea, koko ajan tekee mieli kipaista kauppaan ostamaan vaikkapa kismetiä, geishaa ja tummaa suklaata. Viikonloppuna saa syödä herkkuja, mutta sen täytyy jäädä vain siihen viikonloppuun. Viikolla saa syödä kuivakkaa salmiakkia (esim. Fazer-salmiakkia), jota ei pahuutensa vuoksi voi paljoa syödä.Kiitos takki-kommenteista ne lämmittävät, vaikka olenkin jo itseksenikin ihan liekeissä tuon takin ansiosta.:)\nSeptember 20, 2007 at 20:01\nOnpa kaunis takki, sekä väri että malli sopivat sinulle todella hyvin.\nTodella kaunis ja vintagehenkinen neuletakki! Vastaa hienosti alkuperäistä suunnitelmaa.\nMinunkin namipoliitiikkaani kuulu se, että lauantaina saa herkutella. Niinpä mietin jo valmiiksi näin viikolla kaikkia niitä herkkuja, joita voisin sitten lauantaina syödä/tehdä. Säälittävää:)Lähikauppa on niin lähellä, että tosiaan tekisi koko ajan mieli käydä hakemassa jotain pientä suklaata. Kiusauksia, kiusauksia…\nSeptember 20, 2007 at 20:19\nSeptember 20, 2007 at 20:26\nTodella kaunis takki, näyttää juuri sinun tyyliseltäsi, mitä sen toki täytyy ollakin, kun itse olet sen alusta asti suunnitellut. Pitäisi itsekin enemmän opetella tuota suunnittelua, tuntuu vain aina että se silmukkamäärien ja muotoilujen yms. laskeminen on niin rasittavaa puuhaa ;)Täytyy myös sanoa, että kuvasi ovat varsin kauniita ja ihmisenä, joka harrastaa todella vähän minkäänlaista kauneudenhoitoa (pitäisi kyllä … en vain ole koskaan oppinut mm. meikkaamaan tai laittamaan hiuksia), on mukavaa että sun kuvissa hiuksetkin on aina nätisti laitettu :)\nVoih, näyttääpä se kauniilta! Voisin haluta nähdä sen livenä;)\nKaunis takki! Ja onnea painonpudotuksesta.\nSeptember 20, 2007 at 21:07\nAivan uskomattoman kaunis takki! Todellakin vintage-henkinen. Ja erittäin kaunis väri. Ihana!\nSeptember 20, 2007 at 21:53\nTodella upea neule! Olen ihan vihreä kateudesta..\nSeptember 21, 2007 at 07:07\nTodella kaunis kuvionti! Ja ihana väri…. Ihana, näin tiivistettynä! :)\nSeptember 21, 2007 at 08:37\nNätti! Ja kyllä Woosterin kanssa golfaaminen aina suklaan voittaa ;)\nMukavaa, että te muutkin pidätte takista, etten mä vaan yksikseni juhli.Orange Seeds, joo mäkin mietin jo etukäteen viikonlopun herkkuja. Tälle viikonlopulle on pakkautunut kaikenlaista toimintaa, johon kuuluu tietysti syöminenkin.Paula, mä olen ihminen, joka ei ole ikinä oppinut esimerkiksi tekemään silmiin tai huuliin rajauksia. Ihan liian vaikeaa.:) Ja hiukset… No, Pihlaja-kuvissa palmikko on kietaistu nutturaksi ja kiinnitetty hengettömillä. Siinä se.:)Särmä, etköhän tuon maanantaina näe. “En enää ikinä käytä mitään muuta neuletakkia!”Uhoava gnu, niin ja kun Woosterin kanssa on golfannut, niin sitten mennään ottamaan drinksut ja sen jälkeen seuraakin illallinen pitkän kaavan mukaan.:)\nSeptember 21, 2007 at 09:25\nIhana villatakki.Kaapissa odottaa lähes samanväristä lankaa ja mielessäni on ollut myös vintage-tyylinen.Kunhan saan korjauskasan tyhjemmäksi ja muutaman keskeneräisen pois käsistä …Katsotaan osunko näkemään livenä\nSeptember 21, 2007 at 09:31\n“Vaikka noista kuvista ei sitä huomaakaan…”ensimmäisen kuvan katsottuani ajattelin kysäistä, oletko pienentynyt.ja takki on nii’in kaunis. paljon iloa!\nSeptember 21, 2007 at 11:20\nErittäin Bertie Wooster, värinsäkin puoleen! Voin kuvitella tweed-kankaan, polvisuukat, baskerin ja Jeevesin kantamaan mailoja :) Onnistunut työ taas kerran!\nIhana takki! Se on just niin vintagea, tahtoo myös :-)Minäkin olen ollut karkkilakossa jo pari viikkoa. Pidän vuoden aikana useita n. kuukauden mittaisia karkkilakkoja. Sitten voikin lakkojen välissä mussuttaa karkkia mielin määrin ilman huonoa omatuntoa ;-)\nSeptember 21, 2007 at 19:02\nTakki pukee sua niin hyvin!! Näytät niin hoikalta ja ylevältä. Rakastuin heti malliin ja valmiina se näyttää vieläkin paremmalta. Sanoinkuvaamattoman upea!\nSeptember 22, 2007 at 14:22\nTosi kaunis takki. Mutta etkö pelkää, että pitemmän päälle kainalohiki pilaa takin kun se on noin piukka, ja villaa ei voi pestä kuumalla? Voi tietysti olla, että hikesi tuoksuu ruusulle, minua vaan huolettaisi että tulee jokin hikoiluttava tilanne ja hiki pilaa kainalot.\nSeptember 22, 2007 at 19:35\nMielitty -kaunista jälkeä, kuten aina! nueloin itse samaa “pampulapalmikkoa” neuletakin rintamukseen, tuntui että se ei meinaa millään valmistua kun niitä tuhannen nyppyjä sai tehdä koko ajan (takin etukappaleissa oli 4x pampularivejä)Matroskin, lue Mielityn posti vähän tarkempaan ;) Tämän takin langan koostumus on puuvillaa ja viskoosia. Oman kokemukseni mukaan hiki ei pilaa neuleita, kun niitä huoltaa oikein ja pesee varoen. Nestemäinen Serto on suosikkini.\nUpean näköinen takki. Sopii sinulle hyvin.\nSeptember 22, 2007 at 21:50\nIhana neuletakki ja onnittelut painon pudotuksesta. Neule sopii Sulle todella hyvin.\nMiten muuten suhtaudut ideoidesi hyödyntämiseen ja esittelyyn omassa blogissaan. Itse sain noista nappikoruistasi halun tallentaa muutaman nostalgianappini rintakoruksi somistettuna vaikkapa brodyyrilla?\nSeptember 23, 2007 at 17:24\nKiitos kannustavista kommenteista! Takki on ollut käytössä perjantaista lähtien ja hyvin toimii.Lelle, tässä menee ihan vaikeaksi tuollaisesta kommentista. Yhtä kuvaa kohden Siippa joutuu ottamaan varmaan 30 kuvaa, koska näytän suurimmassa osassa todella urpolta.:) Sehän tässä blogissa on parasta: Täällä näyttää juuri siltä miltä itse haluaa näyttää.Matroskin, tuo takki on tosiaan puuvilla-/viskoosisekoitetta eli se ei ole niin järkyttävän kuuma. Lisäksi en hikoile mitenkään erityisen paljon, päinvastoin minulla on aina kylmä.Taikeri, tottakai saat omaan blogiisi laittaa tekemiäsi juttuja.\nEikö olisi syytä mainita (linkittää) mistä on idean saanut ellei ole oma?\nSeptember 23, 2007 at 18:26\nNo onhan se hyvien tapojen mukaista, mutta eihän siihen mitään pakkoa ole. Kiitän ja kumarran, jos linkität.


Kymmenen minuutin kylmä kesäpasta - Topi-Keittiöt\nTagit: pasta, pastasalaatti,\npe 26. kesäkuuta 2020 13.44.00\nViime päivinä on ollut niin kuumaa, ettei millään jaksa tehdä ruokaa eikä mikään raskas ruoka edes mene alas. Tämä kylmä pastaruoka valmistuu oikeasti kymmenessä minuutissa ja maistuu ihanalta kuumalla ilmalla, eikä siitä tule ähkyä.\nRuuassa maistuu minttu ja chili. Chilin määrää on vaikeaa kirjoittaa reseptiin, koska se miellyttää ihmisiä niin eri tavoin. Minä laitoin kastikkeeseen 3 pientä, noin sentin mittaista chilipalkoa ja minulle polte oli sopivaa. Kaupan tuoreiden chilien voimakkuus vaihtelee ja on täysin sattumanvaraista, joten kehotan maistamaan ja käyttämään chiliä oman maun mukaan.\nMinttua saa olla reilulla kädellä. Osa lehdistä kannattaa silputa, mutta ei kovin pieneksi, koska silloin maku jotenkin katoaa.\nPappardelle on leveää, ohutta nauhapastaa, jota on mm. Pirkka-tuotteena. K-ruoka-sivuilta voi tarkistaa mistä myymälöistä sitä on saatavana. Toki tässä voi käyttää muutakin pastaa, mutta pappardelle on paras vaihtoehto.\n250 g pappardelle tuorepastaa\n2-3 kuivattua chilipalkoa tai 1-2 tl chilihiutaleita\n1 rkl (15 ml) oliiviöljyä\n1 rkl (15 ml) sitruunanmehua\n2 rkl (30 ml) valmista pestokastiketta\nKeitä pasta al dente -kypsyyteen hyvin suolatussa vedessä. Huuhtele kylmässä vedessä ja jätä odottamaan.\nSulata herneet kuuman veden alla, valuta ja murskaa niitä kevyesti haarukalla. Raasta kesäkurpitsa karkeaksi raasteeksi.\nSekoita keskenään chili, öljy, sitruunamehu, pestokastike ja suola.\nLaita pasta, herneet, minttu ja kesäkurpitsaraaste suureen kulhoon ja kaada kastike joukkoon ja nostele ruoka varovasti sekaisin. Rouhi päälle mustapippuria ja raasta pinnalle parmesaanijustoa.\nOlisi kiva tavata myös Instagramissa ja Facebookissa


Mitä 3D-tulostaminen on?\n"3D-tulostus tarjoaa keinon valmistaa kolmiulotteisia esineitä tietokoneen mallitiedostoista. 3D-tulostuksesta on nykyään olemassa monia eri versioita, ja Dremelin 3D-tulostimet perustuvat sulatetun tulostusnauhan käyttöön (FFF): ne puristavat sulatettuja muovikerroksia päällekkäin, kunnes niistä muodostuu esine\nKuinka hyvä tulostuslaatu on?\n"Tulostuksen laatu riippuu monista seikoista, kuten kerrospaksuudesta ja siivutusasetuksista. Dremelin tulostimet (3D20, 3D40 ja 3D45) pursottavat tulostusnauhan kerroksiksi, jotka ovat ohuempia kuin paperiarkki, 50–300 mikronia (.05–3 mm). Mitä ohuempia kerrokset ovat, sitä enemmän yksityiskohtia voidaan tulostaa. Myös monet viipalointiasetukset voivat vaikuttaa tulostuslaatuun. DigiLab Slicer -ohjelmiston asetukset on optimoitu Dremelin 3D-tulostimia varten.\nKuinka suuri tulostustilavuus on?\n"T3D20: suurin tulostustilavuus on 230 mm x 150 mm x 140 mm.3D40 ja 3D45: suurin tulostustilavuus on 254 mm x 154 mm x 170 mm. 30 % enemmän kuin 3D20-mallissa.\nKuinka kauan esineen tulostaminen kestää?\n"Kolmiulotteisen esineen tulostamiseen tarvittava aika vaihtelee mallitiedoston koon ja monimutkaisuuden mukaan. Tarkkaa aikaa on vaikea määrittää. Dremelin 3D-mallitiedostojen yhteydessä on ilmoitettu viitteellinen arvioitu tulostumisaika.\nKuinka paksuja esineen kerrokset ovat?\n"Voit itse valita esineesi kerrosten paksuuden. 3D40- ja 3D45-tulostimien maksimaalinen resoluutio on 50 mikronia (0,05 mm), 3D20-mallin maks. resoluutio on 100 mikronia (0,1 mm). Kaikkien tulostimien pienin resoluutio on 300 mikronia (0,30 mm). Mitä parempi tulostustarkkuus on, sitä ohuempi kukin kerros on ja sitä paremmalta esine näyttää. Kerroksen tarkkuus riippuu asetuksesta: Matala –- 0,3 mm Keskikorkea – 0,2 mm Korkea – 0,1 mm Ultra – 0,05 mm (vain 3D40 ja 3D45)\nMiksi esineet tarttuvat kiinni tulostusalustaan?\n"Esineiden tarttuminen kiinni tulostusalustaan on tarkoituksellista, sillä ne tarvitsevat tiukan kiinnityksen tulostusalustaan tulostuksen aikana. Näin varmistetaan, että esine pysyy paikallaan koko tulostuksen ajan. Jos tulostetut esineet on liian vaikea poistaa, suuttimesi saattaa olla liian lähellä tulostusalustaa. Sinun on ehkä mukautettava ensimmäisen kerroksen korkeutta, mikä onnistuu asetusvalikosta. Ota yhteyttä asiakaspalveluun, jos sinulla on kysyttävää tai tämä ei toimi. Katso esineen irrotusohjeet käyttöohjeesta.\nMiksi esineet eivät tartu kiinni tulostusalustaan?\n"Esineet voivat jäädä tarttumatta tulostusalustaan monesta eri syystä. Varmistu ensin, että tulostusnauha on puhdas eikä siinä ole tukoksia, vääntymiä tai murtumia. Tarkista sen jälkeen, että tulostusalusta on vaaitettu. Nämä kaksi syytä haittaavat yleensä tulosteiden tarttumista. Jos esineesi eivät vieläkään jää kiinni, suutin saattaa olla liian kaukana tulostusalustasta. Sinun on ehkä mukautettava ensimmäisen kerroksen korkeutta, mikä onnistuu asetusvalikosta. Ota yhteyttä asiakaspalveluun, jos sinulla on kysyttävää tai tämä ei toimi.\nVoinko käyttää useampaa kuin yhtä tulostusnauhatyyppiä/-väriä samassa esineessä?\n"Kyllä. Voit keskeyttää tulostuksen ja vaihtaa tulostusnauhan tauon aikana. Kun olet vaihtanut tulostusnauhan, tulostusta on helppo jatkaa.\nMiksi esineet painuvat kasaan itsestään?\n"Sinun voi olla syytä optimoida mallisi muotoilua. Yli 45 asteen kulmat pystysuoraan nähden vaativat ulkoisia tukia, jotta ne eivät painuisi kasaan. Ja vaikka käytettäisiin tukia, jotkut mallit saattavat vaatia tietyn asennon, jotta ne pysyisivät vakaina tulostuksen aikana, tai ylimääräisen kerroksen, jotta malli tarttuisi paremmin kiinni. Kokeile napsauttaa DigiLab Slicer -ohjelman kohtaa "Luo tuki" ja "Tarttuminen tulostusalustaan". Jos sinulla on edelleen ongelmia, ota yhteyttä asiakaspalveluun ratkaisun löytämiseksi.\nVoinko tulostaa mallin, jossa on suuria ulokkeita?\n"Kyllä, voit tulostaa tällaisen mallin käyttämällä viipalointityökalun luomia tukia. Napsauta DigiLab Slicer -ohjelman painiketta "Luo tuki".\nJääkö tulostettuun esineeseen jälkiä, kun poistan tukimateriaalin?\n"Tuet on suunniteltu sillä tavoin, että ne on helppo poistaa ja niistä pitäisi jäädä vain minimaaliset jäljet esineeseen. Jos kuitenkin löydät esineestä jälkiä, voit hioa ne helposti pois hienolla hiomapaperilla.\nKuinka pitkään tulostusteippi kestää?\n"Tulostusteippiä vaaditaan vain malleissa 3D20 & 3D40. Musta tulostusteippi kestää noin 50 tulostusta; sininen korkeintaan 10 tulostusta. Musta tulostusteippi voidaan puhdistaa miedolla puhdistussuihkeella, tämä pidentää sen käyttöikää.\nMitä eroa on kahdella erivärisellä tulostusteipillä (musta ja sininen)?\n"Molemmat tulostusteipit tarjoavat saman tulostuslaadun. Niiden suurin ero on siinä, että musta teippi on kestävämpi ja pitää esineistä tiukemmin kiinni.\nOnko olemassa jokin tietty asento, mihin malli olisi paras asettaa ennen tulostamista?\n"Paras tulostusasento on normaalisti sellainen, joka minimoi mahdolliset vaakasuuntaiset ulkonemat, jotka vaatisivat tukien käyttöä, ja maksimoi esineen ja tulostusalustan välisen kosketuspinnan. Kyseessä ei aina ole sama asento, ja saatat joutua kokeilemaan hieman parhaan asennon löytämiseksi.\nMiksi tulostimeni tulostaa ääriviivat esineen ympärille tai viivan esineen viereen ennen mallin tulostamista?\n"Tätä kutsutaan rajaksi tai reunaksi ja sitä käytetään suuttimen pohjustamiseen tasaisen tulostusnauhan virtauksen varmistamiseksi ennen todellisen mallin tulostuksen aloittamista.\nMiten voin käyttää tulostintani etänä?\n"Voit rekisteröidä 3D40- tai 3D45-tulostimesi Dremel Print Cloud -palveluun. Tämä mahdollistaa mallin lataamisen, käsittelyn, viipaloinnin, tulostuksen käynnistämisen ja valvonnan kunnes se on valmis. Jos sinulla on 3D45-tulostin, saat syötteen integroidulta kameralta tulostuksen edistymisen näyttämiseksi. Pääset Dremel print cloud -pilvipalveluun täältä: .\nTäällä on useampia videoita, joissa näytetään Dremel 3D -tulostimia toiminnassa:\nMitä Dremel 3D -tulostimeen sisältyy?\n3D20: pikaopas, PLA-tulostusnauhaa (yksi 0,5 kg:n kela), USB-kaapeli, mallitiedostot ja Dremel3D-ohjelmiston sisältävä SD-muistikortti, tulostusteippiä, esineen irrotustyökalu, käyttöohje, tukkeumien poistotyökalu ja vaaitusarkki. 3D40: pikaopas, PLA-tulostusnauhaa (yksi 0,5 kg:n kela), USB-kaapeli, mallitiedostot ja DigiLab Slicer -ohjelmiston sisältävä USB-flash-asema, tulostusteippiä (2), esineen irrotustyökalu, käyttöohje, tukkeumien poistotyökalu ja vaaitusarkki. 3D45: pikaopas, ECO_ABS-tulostusnauhaa (yksi 0,5 kg:n kela), NAILON-tulostusnauhaa (yksi 0,5 kg:n kela), USB-kaapeli, mallitiedostot ja DigiLab Slicer -ohjelmiston sisältävä USB-flash-asema, tulostusalustaliimaa, esineen irrotustyökalu, käyttöohje, tukkeumien poistotyökalu ja vaaitusarkki.\nMistä voin ostaa Dremel 3D -tulostimen ja Dremel-tulostusnauhan?\nDremel 3D-tulostimia ja Dremel PLA-tulostusnauhaa myydään valikoiduissa myymälöissä kaikkialla maassa sekä verkkokaupoissa.\nVoinko lukita ovet Dremel 3D -tulostimen ollessa käynnissä?\n3D20: Dremel 3D20 -mallissa ei ole ovilukkoa tai valvontatoimintoa. 3D40 and 3D45: ovia valvotaan ja molempien ovien on oltava suljettuina etätulostuksen käynnistämiseksi Dremel Printcloud -palvelusta. Näin varmistetaan, että kenenkään kädet eivät ole tulostimessa, kun tulostuksen käynnistää käyttäjä, joka ei ole laitteen lähellä. Kaikkina muina aikoina, esineen tulostus mukaan lukien, näyttöön ilmestyy varoitus, kun ovi avataan.\nOnko Dremel 3D -tulostimessa hätäpysäytyspainike?\nEi, siinä ei ole hätäpysäytyspainiketta, mutta kaikkien Dremel 3D -tulostimien sivulla oleva virtakytkin katkaisee välittömästi tulostimen virran.\nMiten tuettu vaaitus toimii?\n3D40- ja 3D45-tulostimet on varustettu "Quik Level" -toiminnolla, joka tunnistaa tulostusalustan asennon älykkään anturiteknologian avulla. Se luo tulostusalustan takaosaan viitepisteen ja siirtää sitten kyseisen tason kahteen edessä olevaan säädettävään pisteeseen. Tämän jälkeen se ohjaa säätöä, kunnes kaikki pisteet ovat samalla tasolla.\nMitä eroa kolmella Dremel 3D -tulostimella on?\nKatso verkkosivuillamme olevaa vertailutaulukkoa mallien 3D20, 3D40 ja 3D45 välisten erojen näkemiseksi.\nOnko Dremelin 3D-tulostimissa kaksi suulakepuristinta?\nEi, kaikissa Dremelin 3D-tulostimissa (3D20, 3D40, 3D45) on vain yksi suulakepuristin.\nUudessa 3D40/3D45-mallissani on reiät poistoletkuadapteria varten. Miten voin kiinnittää sellaisen vanhempaan 3D40-malliini?\nUusi letkuadapteri voidaan sovittaa vanhempiin 3D40-malleihin pienellä mukautuksella. Letkuadapteri on tulostettu 3D-tulostimella, ja tiedosto on täällä: . Katso täältä, miten asennus tehdään jälkikäteen: .\nMiten puhdistan liiman jäämät malleistani, kun olen poistanut ne tulostusalustalta?\nVoit huuhdella ne vedellä tai pyyhkiä kostealla liinalla.\nMitä eroa 3D40- ja 3D45-mallilla on?\n3D45 sisältää useita uusia ominaisuuksia 3D40-malliin nähden: - Erilaisten tulostusnauhatyyppien tuki. Aluksi PLA, ECO-ABS ja nailon, lisää on tulossa. - Kamera tulostuksen etävalvontaan - Tulostusnauhatyypin ja nauhan pituuden tunnistus - Lämmitetty tulostusalusta mallien vääntymisen estämiseksi - Suurempi kosketusnäyttö ja uusi käyttöliittymä - Poistoilmasuodatin, hiukkas- ja aktiivihiilisuodatin\nMiksi 3D45-mallissa on lämmitetty tulostusalusta?\nLämmitetty tulostusalusta auttaa ehkäisemään tulostettujen esineiden vääntymistä. Tämä koskee erityisesti teknisempiä materiaaleja, kuten nailon ja ECO-ABS.\nMiksi minun on käytettävä liimaa 3D45-mallissa?\nMukana toimitettu liima on paras ja turvallisin löytämämme materiaali, joka toimii kaikkien 3D45-tulostimen tukemien tulostusnauhojen kanssa. Se takaa hyvän tartuntavoiman, joka ehkäisee tulostuksen epäonnistumista.\nMiten voin puhdistaa 3D45-tulostusalustan, jossa on kuivunutta liimaa?\nPoista alusta tulostimesta ja huuhtele lämpimällä vedellä. Liima liukenee veteen. Kun alusta on puhdas, anna sen kuivua kokonaan ennen kuin asennat sen takaisin 3D45-tulostimeen.\nKuinka usein minun on puhdistettava liima tulostusalustasta?\nTulostusalustassa olevaa liimaa ei tarvitse poistaa jokaisen tulostuksen jälkeen. Voit raaputtaa karkeat reunat pois jokaisen tulostuksen jälkeen ja lisätä liimaa alustaan. Tämä voi toimia hyvin, kun muodostat muutaman kerroksen. Sinun on pestävä alusta, jos liimakerroksessa on syviä uria tai jos kerros on muodostunut epätasaisesti ja tekee tulostusalustasta epätasaisen.\nKun vaaitan 3D45-tulostimeni, se pyytää minua tarkastamaan ja puhdistamaan vaaitusanturin, miten teen sen?\nJos havaitset liiman jäänteitä vaaitusanturissa, voit raaputtaa ne varovaisesti pois sivusuuntaisella liikkeellä. Älä käytä teräviä työkaluja tai välineitä, jotka saattavat puristaa mäntää. Varo koskettamasta vaaitusanturin takana olevaa suutinta, se voi olla kuuma.\nMiksi tulostusnauhassa on RFID-tunniste ja miten se toimii?\nRFID-tunnisteen avulla DigiLab 3D45 -tulostin pystyy tunnistamaan, minkä tyyppinen tulostusnauha siihen on asennettu. Tämän tiedon pohjalta 3D45 asettaa oikeat lämpötilat ja tulostusnopeuden varmistaakseen, että valitsemasi malli tulostetaan parhaalla mahdollisella tavalla. Se tekee tämän myös, vaikka alkuperäisen tulostustiedoston viipalointi olisi tehty toista materiaalia varten. RFID-tunnisteen avulla 3D45 pystyy myös seuraamaan, kuinka paljon tulostusnauhaa kelassa on jäljellä, niin että se voi varoittaa sinua, jos nauha ei riitä koko esineen tulostamiseen.\nMiten käytän 3D45-tulostimen kameraa?\nKamera toimii ainoastaan Print Cloud -pilvipalvelun kanssa. Kirjaudu Dremelin pilvipalveluun valvoaksesi tulostustasi etänä. Voit myös valvoa paikan päällä käynnistettyjen tulostustesi tilaa. Tulostuksen pilvipalvelu on täällä: .\nTulostamani esine on tarttunut todella lujasti kiinni 3D45-tulostimeen, miten saan sen irti?\nSuosittelemme käyttämään mukana toimitettua irrotustyökalua (kaavin) tilanteissa, joissa liima pitää liian hyvin. Työnnä se esineen kulman tai reunan alle ja jatka työntämistä, kunnes esine on irronnut.\nMiten käytän 3D40- tai 3D45-tulostimen letkuadapteria?\nLetkuadapteri on tarkoitettu kärynpoistojärjestelmän tai hormiin asennettavan puhaltimen kanssa käytettäväksi. Ensin sinun on tulostettava tulostimeen tallennettu letkuadapteritiedosto. Voit tulostaa sen mistä tahansa materiaalista (PLA, ECO-ABS tai nailon). Jos käytät kärynpoistojärjestelmää, varmista että käynnistät sen joka kerta, kun käytät tulostinta.\nVoiko 3D45-tulostimen automaattiset asetukset ohittaa?\n3D45 valitsee kutakin tulostusnauhatyyppiä varten optimoidut asetukset. Ymmärrämme kuitenkin, että haluat mahdollisesti säätää näitä asetuksia. Käyttäjä voi hallita tulostimen asetuksia kahdella tasolla. 1. Paina pääsivulla kohtaa TULOSTUSNAUHA > TULOSTUSNAUHA-ASETUSTEN NÄYTTÖ/MUOKKAUS. Tällä tavoin voit määrittää lämpötiloja ja nopeuksia. Nämä asetukset pysyvät tallennettuina niin kauan kuin kyseessä oleva kela on ladattuna. 2. Paina pääsivulla kohtaa TYÖKALUT > ASETUKSET > EDIST. TILA. Kun valitset "PRIORISOI G-KOODIASETUKSET", tulostin käyttää aina tulostustiedostoon sisältyviä tulostusasetuksia. Näin voit vaihtaa parametreja viipalointiohjelmassasi, minkä jälkeen tulostin käyttää niitä\nMillaiset suodattimet toimitetaan 3D45-tulostimen mukana?\nLaitteessa on hiukkassuodatin ja aktiivihiilisuodatin.\nTarvitsenko erillisen ilmansuodatusjärjestelmän tulostimeeni?\nDremel tarjoaa mahdollisuuden liittää 3D40- ja 3D45-tulostimet tuuletusjärjestelmiin ja kärynpoistojärjestelmiin.\nMiksi minun pitää käyttää Dremel-tulostusnauhaa?\nDremel-tulostusnauha on valmistettu niin, että se tuottaa parhaan laadun tulostuksen aikana ja auttaa Dremel 3D -tulostintasi toimimaan moitteettomasti. Myös DigiLab 3D45 hyödyntää kullekin kelalle tallennettua erityistä RFID-tietoa oikean lämpötilan, nopeuden ja muiden parametrien varmistamiseksi erilaisille tulostusnauhatyypeille.\nVoidaanko kaikkia Dremel-tulostusnauhatyyppejä käyttää Dremel 3D -tulostimessa?\nKaikki Dremel PLA -tulostusnauhat ovat yhteensopivia kaikkien Dremel 3D -tulostimien kanssa. Edistykselliset tulostusnauhatyypit (Eco-ABS, nailon jne.) ovat yhteensopivia vain uuden DigiLab 3D45 -tulostimen kanssa.\nMitä tulostusnauhamateriaalia voin käyttää?\nDremel 3D20- ja 3D40 -tulostimissa saa käyttää vain Dremel PLA -tulostusnauhaa. DigiLab 3D45 tukee Dremel PLA-, Eco-ABS- ja nailontulostusnauhoja. Muut tulostusnauhatyypit voivat vahingoittaa tulostimia ja aiheuttaa takuun mitätöitymisen.\nKuinka kauan tulostusnauha kestää?\nTulostusnauhasi kesto riippuu useista eri tekijöistä, kuten valitusta tulostuslaadusta, täyttötiiviydestä ja vaadittavien tukien lukumäärästä. Jokaisessa Dremel PLA -kelassa on esimerkiksi vähintään 175 metriä tulostusnauhaa ja Dremelin vakioasetusten mukaisen sammakon tulostamiseen tarvitaan noin 5 metriä tulostusnauhaa, niin että jokaisella kelalla pitäisi voida tulostaa noin 35 sammakkoa.\nMiten tulostusnauhaa on säilytettävä?\nKun tulostusnauhoja säilytetään oikein, niiden käyttöaika pitenee. Tulostusnauhaa on aina säilytettävä viileässä ja kuivassa ympäristössä, eikä sitä saa altistaa lämpötilan tai ilmankosteuden muutoksille. Pidä tulostusnauha kutistemuovissa aina siihen saakka, kun tarvitset sitä. Jos tulostusnauha on altistunut kosteudelle tai äärimmäisille lämpötiloille, siitä voi tulla hauras tai vaikeasti sulatettava.\nOnko Dremelin Eco-ABS-tulostusnauhassa ABS-muovia?\nEi, Dremel on kehittänyt erityisesti muokatun PLA-seoksen, joka jäljittelee ABS-muovin ominaisuuksia. Olemme välttäneet ABS-tulostusnauhaa terveydellisistä syistä.\nVoinko saada turvallisuustiedot kaikista tulostusnauhoista?\nKaikista Dremel-tulostusnauhoista on saatavana käyttöturvallisuustiedotteet. Ota yhteys palveluosastoomme, jos haluat saada käyttöturvallisuustiedotteen.\nMistä löydän uusien tulostusnauhojen tekniset tiedot?\nKaikkien tulostusnauhojen materiaalitiedot löytyvät täältä:\nMiksi näyttää siltä kuin tulostusnauharullani pakkauksessa olisi likaa tai pieniä rakeita?\nTämä johtuu siitä, että tulostusnauhan pakkauksessa mukana ollut kuivateaine on muodostanut vesipisaran. Näin tapahtuu yleisesti, ja pakkauksen sisällä näkyvä ”lika” on suolaa, joka pitää tulostusnauhan kuivana varastoinnin ajan. Kun tulostusnauhan pakkaus avataan, se voidaan heittää turvallisesti jätteen sekaan. Vaikka se sisältää suolaa, älä missään tapauksessa maista sitä.\nMiksi Dremel 3D -ohjelmisto ei löydä 3D-tulostintani?\n3D20: Liitä tulostin tietokoneeseesi USB-kaapelilla. Napsauta työkaluvalikon painiketta "Konetiedot". Vertaa tietoja verkkosivujemme viimeisimpään ladattavissa olevaan versioon, joka on täällä: 3D40 ja 3D45: Liitä tulostin internetiin Ethernet-pistokkeella tai Wifi-yhteyden välityksellä. Tulostin tarkastaa version automaattisesti joka kerta, kun kytket sen päälle. Työkaluvalikossa on myös "Etsi päivityksiä" -painike. Jos koneesi ei ole yhdistettynä internetiin, voit tarkastaa laiteohjelmistoversion työkaluvalikon "Tietoa"-näytöltä ja verrata sitä verkkosivujemme viimeisimpään ladattavissa olevaan versioon, joka on täällä:\nMiten voin päivittää laiteohjelmistoni, jos 3D40- tai 3D45-tulostintani ei ole yhdistetty internetiin?\nLataa ensin laiteohjelmistopaketti verkkosivultamme, täältä: . Pura sen jälkeen zip-tiedosto tyhjälle USB-asemalle. Kytke tulostimesi pois päältä ja aseta USB-asema sen etuporttiin. Kytke tulostin takaisin päälle ja noudata näkyviin tulevia ohjeita. Jos tämä ei toimi, ota yhteys asiakaspalveluun täältä:\nMinkä ohjelmiston ja käyttöjärjestelmän tarvitsen voidakseni käyttää Dremel 3D -tulostinta oikein?\nUuden Dremel-tulostimesi mukana toimitetaan USB-asemaan (3D40, 3D45) ja SD-kortille (3D20) ladattu viipalointiohjelmapaketti. Olemme päivittäneet viipalointiohjelmamme jokaisen tulostimen markkinoille tuomisen myötä. Löydät DigiLab 3D Slicer -ohjelmiston uusimman version täältä: . Tällä hetkellä se tukee vain malleja 3D40 ja 3D45, mutta pian myös mallia 3D20. Tarjoamme myös pilvipohjaisen etätulostuspalvelun, jota voidaan käyttää 3D40- ja 3D45-tulostimen kanssa. Sen avulla tulostuksia voidaan viipaloida, käynnistää ja valvoa etänä. Etävalvontaan sisältyy myös paikan päällä käynnistettyjen tulostusten tila ja videotila vain mallille 3D45. Voit kirjautua Dremel Print Cloud -pilvipalveluun täältä:\nMinkälaisia tiedostoja Dremel 3D -tulostin voi käyttää?\nDremel 3D20 pystyy tulostamaan ainoastaan .g3drem-tiedostoja. Voit käyttää Dremel3D-, Autodesk Print Studio- tai Simplify3D-ohjelmia näiden tiedostojen luomiseksi. Kaikki nämä ohjelmat hyväksyvät .STL- ja .OBJ-tiedostoja. Dremel 3D40 voi tulostaa .g3drem-, .gcode- ja .g-tiedostoja. Voit luoda näitä tiedostoja Dremel 3D Slicer-, Autodesk Print Studio-, Dremel 3D Slicer- tai Simplify3D-ohjelmilla. Kaikki nämä ohjelmat pystyvät käsittelemään .STL- ja .OBJ-tiedostoja. Dremel 3D45 voi tulostaa .g3drem-, .gcode- ja .g-tiedostoja. Voit luoda näitä tiedostoja Dremel 3D Slicer- tai Simplify3D-ohjelmilla. Nämä ohjelmat hyväksyvät .STL- ja .OBJ-tiedostoja.\nMiksi Dremel käyttää niin monia eri ohjelmistoja?\nPyrimme aina tarjoamaan parhaat työkalut ja parhaan käyttäjäkokemuksen. Olemme päivittäneet viipalointiohjelmamme jokaisen tulostimen markkinoille tuomisen myötä. Löydät DigiLab 3D Slicer -ohjelmiston uusimman version täältä: . Tällä hetkellä se tukee vain malleja 3D40 ja 3D45, mutta pian myös mallia 3D20. Uusi Dremel DigiLab 3D Slicer perustuu Cura-lähdekoodiin, yhteen markkinoiden parhaista viipalointiohjelmista. Pyrimme aina tarjoamaan parhaat työkalut ja parhaan käyttäjäkokemuksen. Olemme päivittäneet viipalointiohjelmamme jokaisen tulostimen markkinoille tuomisen myötä. Löydät DigiLab 3D Slicer -ohjelmiston uusimman version täältä: . Tällä hetkellä se tukee vain malleja 3D40 ja 3D45, mutta pian myös mallia 3D20. Uusi Dremel DigiLab 3D Slicer perustuu Cura-lähdekoodiin, yhteen markkinoiden parhaista viipalointiohjelmista.\nKäyttääkö Dremel avointa lähdekoodia?\nDremel on hyödyntänyt 3D-tulostusyhteisön tuntemusta käyttämällä avoimen lähdekoodin elementtejä tulostimissaan ja viipalointiohjelmissaan. Kaikki mukautukset on tehty ja sovellettava koodi on yhteisön käytettävissä. Katso myös käyttöohjeemme.\nVoinko käyttää vain Dremelin viipalointiohjelmistoa?\nSekä 3D40 (uusin laiteohjelmisto) että 3D45 hyväksyvät seuraavat yleiset gcode-formaatit: .g3drem, .gcode ja .g. Virallisesti tuetut viipalointiohjelmistot ovat: Autodesk Print Studio, DigiLab 3D Slicer ja Simplify 3D. Muutkin viipalointiohjelmat voivat toimia, mutta saatat joutua optimoimaan asetuksesi itse.\nMiksi joissakin 3D40/3D45-tulostimeni näytöllä olevista tiedostoista on kuvia ja joissakin ei?\nKuvatiedot sisältyvät tulostustiedoston otsikkoon. Jotkut viipalointiohjelmistot, kuten Print Studio, eivät kykene luomaan kuvatietoja, toiset tekevät sen ongelmitta. Se, onko kuva näkyvissä, ei vaikuta millään tavalla tulostuslaatuun.\nVoinko käyttää muita 3D-tulostusohjelmistoja Dremel 3D -tulostimessani?\nKyllä, jos kyseinen ohjelma pystyy luomaan .g3drem-, .gcode tai .g-tiedoston. Print Studio-, DigiLab 3D Slicer- ja Simplify 3D-ohjelmistojen profiilit on kuitenkin optimoitu Dremel 3D -tulostimille.\nMiten muunnan 3D-mallitiedostot Dremel-mallikoodiin?\n3-ulotteiset mallit on tallennettava STL- tai OJB-tiedostomuotoon ohjelmassa, jolla tiedostot on luotu. Sen jälkeen voit muuntaa ne millä tahansa Dremelin tukemalla viipalointiohjelmalla tulostettaviksi malleiksi. Tuetut viipalointiohjelmat ovat: Autodesk Print Studio, DigiLab 3D Slicer ja Simplify 3D\nVoinko tulostaa esineitä suosituista CAD-tiedostoista (Maya, Blender, Zbrush)?\nKyllä, suurin osa mallinnusohjelmistoista pystyy viemään tiedostoja STL-muotoon, mikä on Print Studio-, DigiLab 3D Slicer- ja Simplify 3D -ohjelmistojen hyväksymä tiedostotyyppi.\nMallini ovat liian suuria tulostettaviksi, mitä voin tehdä?\nJos mallisi on liian suuri, eikä sen koon muuttaminen ole mahdollista, sinun on jaettava malli pienempiin osiin ennen viipalointia. Tämä voidaan tehdä TinkerCad-ohjelmalla ja useimmilla muillakin 3D-ohjelmilla\nJollei Dremel 3D -ohjelmisto pysty muodostamaan yhteyttä tulostimeen, varmista ensin, että USB-kaapeli on kytketty oikein. Varmista seuraavaksi, että ohjelmistoajuri on asennettu oikein. Tarkista käyttöjärjestelmästäsi ajurin mahdolliset asennusongelmat. Jos tarvitset enemmän vianetsintäapua, ota yhteyttä asiakaspalveluun.\nMiksi mallini näkyy punaisena Dremel 3D -ohjelmiston tulostusnäytöllä?\nMalli näytetään punaisena, jos se on liian suuri tulostusalueelle, kelluu tulostusalustan yläpuolella tai jos osa mallista on sijoitettu tulostusalueen ulkopuolelle. Käytä Dremel 3D -ohjelmiston toimintoja "Skaalaus" ja "Siirrä" mallin mukauttamiseksi sillä tavoin, että se on tulostusalueen sisäpuolella.\nMiksi en näe mallitiedostoani sen jälkeen, kun se on ladattu Dremel 3D -ohjelmistoon?\nTämä voi johtua useista eri syistä. Yksi yleinen syy on, että mallitiedosto on tallennettu tulostusalueen ulkopuolelle tai skaalattu niin pieneksi, ettei se näy. Suosittelemme, että keskität mallin ”Move” (Siirrä) -toiminnolla ja suurennat mallin kokoa ”Scale” (Skaalaa) -toiminnolla.\nDremel 3D ei valitettavasti pysty korjaamaan malleja. Voit vain kokeilla Print Studio- tai DigiLab 3D Slicer -ohjelmia, sillä ne pystyvät käsittelemään myös epätäydellisiä malleja.\nMiksi Print Studio-ohjelmistoni lakkasi toimimasta?\nPrint Studio -ohjelmiston suunnittelija Autodesk on päättänyt keskittyä ammattimaiseen ja teolliseen 3D-tulostukseen. He eivät enää tue Print Studio -ohjelmistoa ja tästä syystä sitä ei ole päivitetty toimimaan uusimman Windows 10 Creator -päivityksen kanssa.\nMitä eroa on Print Studio- ja Dremel DigiLab 3D Slicer -ohjelmistojen välillä?\nMolemmilla ohjelmistoilla on samantyyppisiä ominaisuuksia, mutta DigiLab 3D Slicer perustuu avoimeen Cura-lähdekoodiin, kun taas Print Studion omistaa Autodesk, mutta se ei toimi Windows 10 Creator -version tai uudempien Window-päivitysten kanssa.\nEn halua malliini tukia, mutta Print Studio lisää ne siihen kuitenkin, mitä voin tehdä?\nPrint Studio lisää tuet automaattisesti hyvän tulostuslaadun takaamiseksi. Jos kuitenkin haluat poistaa tuet ennen viipalointia, siirry yksi vaihe taaksepäin "tukialueelle" ja poista ne. Tämän jälkeen Print Studio ei lisää niitä uudelleen.\nMitkä ovat vähimmäisjärjestelmävaatimukset Print Studio -ohjelmiston asentamiseksi?\nTuetut käyttöjärjestelmät: Apple® Mac® OS® X v10.10 (Yosemite) tai uudempi Microsoft® Windows® 7 SP1, vain 64-bittinen Microsoft Windows 8.1, vain 64-bittinen Microsoft Windows 10, vain 64-bittinen, Anniversary Update -päivitykseen asti, Yhteensopiva Windows 10 -version kanssa vain ennen Creator-päivitystä Järjestelmän vähimmäisvaatimukset CPU: 64-bittinen prosessori (32-bittistä ei tueta) Muisti: 3 GB RAM (4 GB tai suurempaa suositellaan) Vapaa muisti: 2 GB vapaata levytilaa asennusta varten Grafiikat: Microsoft Direct3D® 11 -kykyinen grafiikkakortti tai suurempi\nDremel DigiLab 3D Slicer on Dremelin oma viipalointiohjelmisto. Se perustuu avoimeen Cura-lähdekoodiin, mutta siihen on tehty useita Dremelin tulostimille sopivia muutoksia. Jatkamme 3D Slicer -ohjelmiston kehittämistä sen ominaisuuksien ja helppokäyttöisyyden parantamiseksi.\nVoinko käyttää USB-kaapelia tai Wifi-yhteyttä uudessa Dremel 3D Slicer -ohjelmistossa?\nValitettavasti DigiLab 3D Slicer -ohjelmiston ensimmäinen versio ei tue Wifi- ja USB-yhteyksiä. Nämä ominaisuudet tullaan lisäämään tulevissa päivityksissä. Tällä hetkellä ainoa tuettu siirtämismenetelmä on USB-asema.\nMitkä ovat Dremel 3D Slicer -ohjelmiston vähimmäisjärjestelmävaatimukset?\nTuetut käyttöjärjestelmät: Apple® Mac® OS®, ei tueta tällä hetkellä – lisätään ensimmäisessä päivityksessä. Microsoft® Windows® 7 SP1, 64-bittinen (32-bittistä ei tueta) Microsoft Windows 8.1, 64-bittinen (32-bittistä ei tueta) Microsoft Windows 10, 64-bittinen (32-bittistä ei tueta) Windows-järjestelmän vähimmäisvaatimukset: CPU: 64-bittinen prosessori (32-bittistä ei tueta) Muisti: 3 GB RAM (4 GB tai enemmän suositeltava) Muistitila: 300 MB vapaata levytilaa asennusta varten Grafiikat: OpenGL 2 -yhteensopiva grafiikkasiru, OpenGL 4.1 3D-kerrosnäkymää varten\nVoinko käyttää DigiLab 3D Slicer -ohjelmistoa 3D20-tulostimessani?\nValitettavasti DigiLab 3D Slicer -ohjelmiston ensimmäinen versio ei tue 3D20-tulostinta, mutta olemme lisänneet sen tulevien päivitysten luetteloon.\nMiten voin käyttää online-tulostusta?\nKun olet rekisteröinyt 3D-tulostimesi osoitteessa Dremel3D.com, napsauta painiketta "Siirry tulostuksen pilvipalveluun". Voit siirtyä tulostuksen pilvipalveluun myös suoraan täältä: https://printcloud.dremel.com Kun olet kirjautunut tulostuksen pilvipalveluun, siirry välilehdelle "Tulostimet" ja sen jälkeen "Rekisteröi Dremel Idea Builder 3D40/45 -tulostin" Tarvitset tulostimen tunnuksen/rekisteröintikoodin. Löydät sen työkaluvalikon "Tietoa"-näytöltä. Voit pyytää uuden tunnuksen "Asetukset"-valikosta. 3D45-tulostien kohdalla voit myös skannata QR-koodin valikosta "Asetukset" -> "Tunnus"\nVoinko katsella tulostettavia esineitä samalla kun ne tehdään?\nDigiLab 3D45 -tulostimessa on sisäänrakennettu kamera. Voit katsella tulostusta vain tulostuksen pilvipalvelussa, mutta voit valvoa siellä niin paikan päällä käynnistettyjä tulostuksia kuin pilvipalvelusta käynnistettyjä tulostuksiakin. Kun pilvipalvelusta käynnistetty tulostus valmistuu, pilvipalvelu luo tulostuksestasi animoidun .gif-tiedoston.\nTulostimeni on päällä, mutta se näyttää olevan offline, miksi?\nJoskus yhteydessä esiintyvät häiriöt, kuten Wifi-yhteyden katkeaminen, saavat aikaan sen, että pilvipalvelun ja tulostimen välinen synkronointi ei toimi. Kokeile tulostimen uudelleenkäynnnistämistä. Muita syitä voi olla esimerkiksi se, että joku on pyytänyt tulostimelle uutta tunnusta, mikä peruuttaa edellisen tunnuksen. Tässä tapauksessa sinun on rekisteröitävä tulostin uudelleen uudella tunnuksella.\nVoinko antaa muiden tulostaa 3D-tulostimeeni?\nKyllä, valitse "Tulostimet"-välilehdeltä painike "Jaa" sille tulostimelle, jonka haluat jakaa. Voit lähettää kutsun kenelle haluat.\nMiten lataan tiedoston tulostuksen pilvipalvelusta?\nKaksoisnapsauta tiedoston nimeä ja kyseisen tiedoston lataus alkaa.\nVoinko lisätä tulostusalustaan enemmän kuin yhden esineen?\nKyllä, valitse vaiheessa 2 "Layout"-toiminto kohta "Lisää tiedosto", niin voit lisätä ja käsitellä useampia tiedostoja.


Sadan vuoden tauon jälkeen taas kalassa • FISH ME LUCK\nsunnuntaina 6.5.2018 | by Jaana Jekkonen | 6 kommenttia\nMari V. kommentoi:\nVene on valmiina mutta ei ole vielä ehditty vesille laittaa. Oltiin vkloppu mökillä ja siellä laitettiin 2 venettä vesille ym. Ainoastaan ongella tuli kalaa. Virvelillä ei mitään ? Mut eiköhän se tästä.\nMekään ei heittokalastamalla saatu tärppiäkään, ainoastaan vertikaalijgaamalla tuli tärppejä ja kaloja. Harmi, kun unohdin tasurit kotiin, nekin olisivat saattaneet toimia =)\nHaukee tulee niin paljon kun ehtii nostamaan veneeseen. Ahventa alan etsii sitten tossa parin viikon päästä.\nHyvä homma, että kalaa on löytynyt ☺\nVertsulla 6.8kg kuha 88cm.\nMitä ihmettä, nytkö jo olet saanut tuon kokoisen kalan vaikka jäät vasta lähtivät? Wau ja onnittelut, ihan älyttömän hieno kala ??☺


RAAPIMAPÖLKKY: Excuse for a Sauna\nExcuse for a Sauna\nTäällähän ei helposti kunnon saunaan pääse, vaikka kuinka alkaisi sielu sen puutteessa riutua ja kroppa myrtyä. Ainut yritys saunojen saralla on ollut ennen mennyttä viikonloppua kesän vähemmän päräyttävä kokemus Coloradossa. Siellä saunan pukuhuoneessa oli kiusallinen valvontakamera ja kiukaalle piti lappaa vettä muovipussilla kun kauhaa ei ollut. Lienee turha mainita, että ei sieltä kovin kummoisia löylyjä irronnut.\nNatiivi informoi meitä julkisten saunojen puutetta ihmetellessämme, että saunakulttuuri ei ilmeisesti vain kerta kaikkiaan sovi alastomuuttaan häpeävien ja pelkäävien amerikkalaisten pirtaan. Tämähän nyt on se ikivanha vitsikin, millä Suomessa vierailevan amerikkalaisen saa tolaltaan: ei kun vaan saunaan muiden ihmisten kanssa ja perkeleesti löylyä kiukaalle.\nTalven harmaan selän taittamiseksi vuokrasimme sitten mökin tästä lähitienoolta. Lienen joskus maininnutkin, että rakastamme mökkiromantiikkaa, saunaa sekä takkatulta suunnattomasti ja sen kaipuu onkin alkanut kasvaa täällä ollessa myyttisiin mittoihin. Pidimme mökin valinnan ykköskriteerinä sitä, että pääsisimme vihdoin hauduttamaan itsemme ylikypsiksi uunimakkaroiksi vaikka missä koirankopissa, jonka lämpötila vain saataisiin nousemaan yli kuudenkymmenen asteen.\nLöysimme lupaavan kuuloisen kombinaation mökkiä, saunaa, kuumavesiallasta ja aamiaista keskeltä maaseudun luonnonrauhaa. Reissu oli kokonaisuudessaan varsin virkistävä ja kaikki muut lupaukset kyllä toteutuivat: historiallinen mökki oli viehättävä kaikkine pienine sisustuksellisine yksityiskohtineen (joskin hivenen vilpakka), ulkona höyryävä kuumavesiallas oli oikein luksusta ja aamiainen oli amerikkalaiseksi ruuaksi erittäin herkullinen. Isäntäväki oli lisäksi mukavaa ja heillä riitti lähtömme hetkellä paljon kaikenlaista juteltavaa hiihtämisestä taiteeseen. Isäntä eritoten vaikutti olevan semmoinen puuhapete, että hänellä oli rautoja tulessa enemmän kuin ehdin selostuksista laskeakaan.\nMutta sauna oli jotain sellaista, että ennen muinoin maakuopassa asustelleet nokinenäiset esi-isämmekin olisivat nauraneet sille itsensä kipeäksi. Ehkä se on voinut toimia joten kuten kesäaikaan, mutta nykytilassaan se oli kyllä jotain sanoin kuvaamattoman naurettavaa.\nEpäluulomme heräsivät siinä vaiheessa, kun isäntä sanoi saunan lämpiämiseen menevän noin viisitoista minuuttia. Viisitoista minuuttia? Hmm, jokin ei nyt täsmää. Odotimme hivenen pidempään ja haipparoimme sitten kukkulan päällä olevalle tynnyrisaunalle, iljanteisia portaita pitkin liukastellen. Polkua reunustivat värikkäät jouluvalot ja pimeä metsä oli kuorruttunut jäärimpsuihin. Voin sanoa, että oikein värisimme innosta päästä meheviin löylyihin.\nJo heti oven avattuamme tajusimme, että nyt ovat muutamat kulttuuriset käsitteet menneet valovuoden verran toisistaan ohi. Tynnyrissä oli nimittäin jotakuinkin 25 astetta lämmintä huolimatta siitä, että isäntä oli luonnehtinut lämpötilaa sanoilla pretty hot. Lauteilla paloi kaksi tuoksukynttilää, joista toiseen oli joskus lämpimämpänä aikana hukkunut iso ruma hättiäinen. Ämpärissä oleva vesitilkka oli paksussa jäässä. Kun kurkkasimme uuniin, huomasimme että siellä oli palamassa noin kourallinen sormenpaksuisia tikkuja. Lienee turha mainitakaan, että kiukaan kivet olivat tuskin kädenlämpöisiä ja niitä hetken tarkasteltuamme tulimme siihen tulokseen, että ne ovat jotain huokoista, lämpöä eristävää (eikä suinkaan varaavaa) materiaalia, joka ei edes kuumene kovin helpolla. Eli eipä tarvinnut juurikaan vaatteitaan riisua.\nTehtyämme rivakan inventaarion saunassa, saimme raavituksi kasaan muutaman lisäkourallisen tikkuja. Siis huom. TIKKUJA, ei ainuttakaan kunnon klapia tai kalikkaa. Koska suomalainen ei saunanhimossaan luovuta kovin helpolla, päätimme että mehän perkele lämmitämme tämän saunan kuumaksi vaikka millä. Katselimme jopa sillä silmällä puulaatikkoa, josta olisi saanut monta hyvin palavaa lautaa, mutta emme sitten kuitenkaan iljenneet käydä sitä tuhoamaan.\nPuuta oli kuitenkin saatava jostain, joten vuoronperään toinen meistä ramppasi pihalla keräämässä maassa lojuvia jäisiä oksia ja toinen lappoi pesään lisää täytettä nurkasta löytämiemme hyvin palavien sytykepalojen kera. Katkoimme oksia uuniin sormet nilellä, minkä kerkisimme. Touhussa oli vain se ikävä puoli, että aina kun avasimme tulipesän, tynnyri täyttyi uunista tuprahtelevalla savulla, jonka jälkeen oli puolestaan pakko avata ulko-ovi ja päästää savut sekä vähät kertyneet lämmöt pihalle. Ulko-ovi oli sen verran turvonnut ja hakanen siirtynyt pois paikaltaan, että sen takaisin kiinni saamisessa oli melkoinen urakka aina sen jälkeen kun sen kerran avasi.\nUunin luukku oli kiukaan ohella niin pahoin puhki ruostunut, että se meinasi heti kättelyssä pudota kokonaan paikaltaan ja sitä venkslatessamme onnistuin vielä polttamaan sormenpäällysenikin kipeille rakoille. Tutkailin lisäksi hieman saunan rakenteita ja huomasin sen mädänneen nurkista öklöttäväksi möhjöksi. Jokaisessa kulmassa oli vähintäänkin nyrkinmentävä reikä ja yhdestä kolosta lähti vipeltämään lämmöstä virkistynyt musta hämähäkki.\nHurjan pusaamisen ansiosta saimme lämpötilan nousemaan 25 asteesta 27 asteeseen. Vettä kiukaalle ja hormin päälle kaataessamme saimme aikaiseksi pikkuriikkisen sihinän ja muutaman höyryhattaran nousemisen ilmaan. Siinä vaiheessa tynnyrin päällä ollut lumi sitten alkoi sulaa ja sataa katon läpi niskaamme isoina pisaroina. Siihen lumen sulattamiseen se kaikki loppu lämmön nousu sitten ilmeisesti hupenikin.\nKuvitelkaa mielessänne meidät hämärään, puolilahoon tynnyriin. Nenät vastakkain, selkä köyryssä ja kulmat kurtussa istumassa ja katsomassa toisiamme silmiin, tietämättä pitäisikö itkeä vai nauraa. Katosta tippuu päähän isoja pisaroita, tip tip tip. Hämähäkki vilistää pitkin tummunutta seinälautaa. Siinäpä vasta romantiikkaa, jolle harva kokemus vetää vertoja.\nAikamme yltyvästä monsuunisateesta ja huimausta aiheuttavasta savunkitkusta kärsittyämme, tajusimme että emme saa millään raavittua pihalta tarpeeksi oksia, eikä tästä nyt muutenkaan tule yhtään mitään, vaikka olisi säkillinen suomalaista sisua pelissä mukana. Myrtynein mielin luovutimme ja rompostimme koko saunan polttamisesta vitsaillen takaisin mökille. Olisi tehnyt mieli sanoa muutama valittu sana isäntäpariskunnalle, mutta kun he olivat kaikin puolin muuten niin ystävällisiä ja kilttejä. Ilmeisesti vielä kaiken lisäksi täysin vilpittömästi siinä luulossa, että alle ruumiinlämpöisessä pöntössä tuoksukynttilän ääressä istuminen on ihan oikeasti se, mitä saunakokemukselta haetaan. Enpä tosin yhtään ihmettele, että vieraskirjassa ei oltu mainittu saunasta halaistua sanaa. Kuumavesiallasta oli sen sijaan ylistetty maasta taivaisiin.\nOnneksi ja onneksi ulkona lumen keskellä kököttävä kuumavesiallas oli juuri sitä mitä siltä osasi odottaakin. Vesi oli oikein kuumaa ja sen sai jopa poreilemaan. Haudoimme itseämme altaassa öistä taivasta tuijotellen ja liotellen saunakatastrofista syntynyttä mielipahaa niin kauan että olimme lopulta tutisevia keitettyjä spagetteja. Nyt kun jälkikäteen ajattelee järjellä, niin olisi pitänyt vain skipata sauna suosiolla ja keskittyä sekin aika altaassa lillumiseen.\nRomanttiseksi ateriaksi söimme saksalaista ruisleipää, savulohta, kirsikkatomaatteja, brie-juustoa, salaattia, avokadoja, ihanaa juustokakkua ja kahvia. Palan painikkeeksi kiskoimme takan ääressä tuleen tuijotellen pullollisen Zinfandelin vinkeänmakuista punaviiniä. Maljakossa helotti Jänismiehen minulle ostama suhteemme ensimmäinen ruusu. Aiempi kukkien saamattomuus ei siis ole Jänismiehen vika, vaan olen itse sanonut hänelle, sitä vilpittömästi tarkoittaen, että kukkien ostaminen minulle ei ole mitenkään tarpeellista. Eleenä ruusu oli minusta silti hyvin suloinen, niin kuin sen antajakin.\nMutta olihan vaan kokemus. Taas yhtä sellaista rikkaampana odottelemme kaiholla pääsyä aitoon suomalaiseen saunaan.\nLähettänyt TA-MIIT klo 10:28 ap.\nTunnisteet: kokemusta rikkampana, mökkeily\nTuosta alun kiukaan kuvatuksesta jo arvasinkin, että ei saunomiskokemus kovin hyvä voi olla, mutta että noin pahasti meni pieleen... Huhhuh! Ehkä isäntäväki ajatteli, että saunominen on jokin extreme-juttu - niin kuin epäilemättä onkin kylmässä ja lahoavassa saunassa.\nItsekin haaveilen kovasti saunasta, kun ei tuo poikaystäväkään vielä ole saanut rakennettua sitä lupaamaansa saunaa (tosin nyt ei kyllä oikein olisi sille paikkaakaan).\n*nauraa vedet silmissä* Ai kauheeta! Siis naurattaa, vaikka ei pitäisi, kun niin odotitte. Ihan kamalaa... Toivottavasti pääsette pika-pikaa oikeaan saunaan. (En kehuisi, itsellä on sauna, naps päälle, puoli tuntia ja hot! - no kerrostalossa, mutta silti). Muutoin ilta kuulosti aivan ihanalta ;D\nEi juma! Siis siinäkö on muutama kivenmurikka peltisen kaminan päällä vai erotanko oikein..\nTuo sauna varmaan kelpais paremman puutteessa 5 päivän vaellusreissun päälle.. mutta muutoin taitasin jättää väliin.\nTälle saa ja on tarkoituskin nauraa. Onneksi meillä on sen verran kieroutunut huumorintaju, että se venyi tämänkin absurdin koettelemuksen yli vaikka vähän päässä nipisteli.\nKiukaasta ei oikein saanut selvää, että mistä materiaalista se oli väsätty, kun se oli sulanut tuommoiseksi ruosteiseksi epämääräiseksi köntiksi. Kiukaan päällä olleet kivet sen sijaan olivat sienimäisen huokoisen näköisiä, jotenkin keraamisisia jalkaraspeja muistuttavia möykkyjä ja vaikuttivat eristävän lämpöä.\nVoi olla, että tuon saisi kesällä jopa lämpeämään, mutta talvella olisi vaatinut varmaan aika pitkän väsäämisen ja kunnollisilla puilla.\nSattuipa sopivasti, kun juuri eilen naureskelin baarissa täällä Britanniassa kavereideni keskustelua saunasta. Olivat huolissaan siitä, että eivät voi mennä kuntosalin saunaan, kun ovat liian lihavia. Ja pohtivat, että voisiko sinne mennä kokouikkareissa bikinien sijaan, tai jopa pyyhe päällä. En tällä kertaa edes jaksanut osallistua keskusteluun , olisivat raukat varmaan kovasti järkyttyneet, jos olisin kertonut, että meillä Suomessa kaikki yleensä menevät saunaan alasti ruumin koosta tai muodosta välittämättä.\nSen kyseisen kuntosalin sauna, josta kaverini höpisivät, on kyllä sinäänsä ihan ok. Vettä ei saa itse heittää kiukaalla, vaan jonkinlainen automaatio annostelee sitä, mutta lämpötila on mielestäni ihan ok. Ja sauna on miesten ja naisten yhteiskäytössä, joten uikkarit päällä mennään.\nEn oo edes käyttänyt saunaa pariinkymmeneen vuoteen, mutta silti aidosti läikähti, joku semmonen. Aika kauhee kokemus :-) Ois tosiaan pitänyt vaan pistellä sinne altaaseen het alunperinkin.\nEn tiiä olisinko malttanut olla kertomatta isännälle oikeasta saunasta. Mutta usein junakin on hienotunteisempi kuin meikä.\nBlogissani olisi sertifikaatti noudettavissa tälle blogille: ollos hyvä ja nouda käyttöösi :D\nSurullinen kokemus. Voi voi. Minuakin kyllä alkoi naurattamaan kovin. Taidan kostaa tämän kaikille maaliskuussa kokoukseen tuleville amerikkalaisillemme pakottamalla ne oikeaan SAUNAan. ALASTI!\nSatujatar, nautiskelen täällä tuosta ajatuksesta, heh heh. Olemme jo saaneet suurisilmäisen kauhistelutilityksen yhdeltä jenkiltä joka oli tuupattu muitten kanssa saunaan Suomessa. Monellekin olemme lupailleet hurjia löylyjä ja avantoa, jos kotimaahamme joskus eksyvät.\nOn se hassua, kuinka toisista jokin on ekstriimiä ja toisista taas sama juttu on noin niin kuin elinehto.\nOnpa kokemus ollut! Joo minä rakastan saunomista, kun kerrostalossa on oma ja vaikka joka päivä voi lämmittää. Ymmärrän pettymyksen, kun kaikki ei ole mennyt kohilleen. Onneksi reissu muuten hyvä. :)\nAijai, kyllä oli hauskaa lukea =))))\nTulee mieleen muutaman (en edes uskalla ajatella, kuinka monen) vuoden takainen saunanlämmitysoperaatio. Kuka keksikään tunkea sen kepin keskelle seinää? Tai siis sitä reikää, josta veden olisi pitänyt tulla saunaan...\nSuomalaisten luonnollisuudesta alastomuuteen koin kyllä varsinaisen kolauksen, kun olin Latviassa... Kävin salilla ja siellä kaikki muut naiset pukusalissa meikkasivat (kauan) ilkosen alasti, kun minä taas teinityyliin väkersin vaatteet päälle jossain nurkassa oman koppini oven suojissa... Ei tullut edes mieleenkään mennä salin saunaan, jonne olisi pitänyt rientää jumppasalin ja infotiskin editse - paikalliset pyyhälsivät estottomasti tämän matkan vain pyyhe ympärillään.\nMiehenikin on tottunut tähän suomalaiseen saunakulttuuriin aika hyvin, käy julkisessa saunassa uimahallissa ihan rennosti.


Älylukitusratkaisuilla lisää turvaa koteihin | Omakoti\nÄlylukitusratkaisuilla lisää turvaa koteihin\nPientalojen lukituksessa perinteinen mekaaninen lukitus on edelleenkin suosituin ratkaisu. Erilaiset älylukitusratkaisut lisääntyvät kuitenkin koko ajan myös omakotipuolella. Entisten asukkaiden palauttamattomat avaimet, kadonneet avaimet, avainten kopioiminen tai vara-avaimen piilottaminen ovat asioita, joista älylukituksen kanssa ei tarvitse huolehtia. Älylukitusjärjestelmiin voi yhdistää myös muita toimintoja, joilla saa lisäturvaa kiinteistölle.\nPerinteinen mekaaninen lukitus on edelleenkin hyvä ja toimiva ratkaisu omakotitalon lukitukseksi. Perinteisessä mekaanisessa lukituksessa on tietyn ajan voimassa oleva patentti, jolloin käytössä olevia avaimia ei voi teettää kuka tahansa. Kun patentti loppuu, myös suojaus loppuun. Tällä hetkellä asennettavista lukoista pisimmät patentit ovat vuoteen 2030.\n– Omakotitalossa patentin päättyminen ei ole vielä sinänsä riski, jos avainta ei luovuteta tai ole luovutettu kenellekään ulkopuoliselle. Kun talo vaihtaa omistajaa, voi kuitenkin helposti jäädä tarkistamatta, keillä kaikilla avain ollut ja onko kaikki avaimet palautettu, toteaa Turvaurakoitsijat ry:n hallituksen jäsen Jari Piironen.\nVaikka mekaaninen lukitus onkin siis edelleenkin varma valinta omakotitalon turvaamiseen, liittyy perinteiseen lukitukseen aina omat haasteensa.\nLisää avainturvaa älylukituksella\nKun puhutaan älylukitusratkaisuista, yksi ratkaisu on ohjelmoitava avainpesä, jossa käytetään elektromekaanista avainta. Tämä elektromekaanikseksi kutsuttu avainjärjestelmä on Piirosen mukaan mekaanisen lukituksen jälkeen seuraavaksi yleisin lukitustapa tällä hetkellä.\nElektromekaanisen avainpesän asentaminen ei vaadi sähkökaapelointia oviin, vaan lukko saa käyttövoimansa avaimen työntöliikkeestä, josta muodostuu tarvittava määrä sähköä lukon avaamiseksi, mikäli avaimen kulkuoikeus on voimassa. Elektromekaanisessa järjestelmässä kadonneen avaimen toimivuus on mahdollista lakkauttaa järjestelmässä myös etäyhteyden avulla. Avainpesän uudelleen sarjoitus tapahtuu ohjelmallisesti eikä käytössä olevia avaimia tarvitse vaihtaa, mikä säästää kustannuksia.\nÄlylukituksessa löytyy kuitenkin myös vaihtoehtoja, joissa kodin lukituksessa ei ole enää lainkaan perinteistä avainta, vaan sen sijaan käytetään sähkötunnistetta eli kulkulätkää. Oman kodin lukitus voi olla myös täysin avainvapaa, jolloin sitä käytetään koodilla tai mobiilisovelluksella.\n– Älylukitukseen sisältyykin yleensä aina mahdollisuus käyttää sitä myös pin-koodilla, Piironen toteaa.\nTilapäinen koodi remonttiväelle\nJos kulkulätkä häviää tai joutuu vääriin käsiin tai pin-koodin tieto leviää, lätkän voi poistaa järjestelmästä tai pin-koodin vaihtaa johonkin toiseen. Sähköinen lukitusjärjestelmä lisää siten avainturvallisuutta perinteiseen lukitukseen verrattuna.\n– Kun puhutaan omakotitalosta, älylukitus on myös kustannustehokkain ratkaisu ohjata pääasiallinen liike talon sisään. Jos tulee tarve antaa ulkopuoliselle remonttimiehelle sisäänpääsy taloon, ei tarvitse antaa mekaanista avainta. Voi antaa vain tilapäisen koodin, ja huolehtia, että koodi vaihdetaan tai otetaan remontin jälkeen pois päältä.\nJoku saattaa miettiä sähkökatkoja, toimiiko lukitus myös silloin.\n– Perinteisissä sähkölukollisissa ratkaisuissa on hyvä huolehtia varavirran saatavuudesta jännitekatkoja varten, mutta nykyteknologia mahdollistaa myös paristokäyttöisten älylukkojen turvallisen käytön, jolloin käyttäjälle tulee ilmoitus, kun jännite alkaa tippumaan. Ja sitten on täysin paristovapaita avainjärjestelmiä, jotka eivät vaadi mitään ulkopuolista virtalähdettä.\nEtäavauksia ja hälytinjärjestelmiä\nPiironen kertoo, että älylukitusjärjestelmään on mahdollista yhdistää myös etäavausmahdollisuus, jolla asunnon haltija pääsee mobiilisovelluksen avulla ohjaamaan kotinsa lukitusta ja voi tarvittaessa päästää jonkun sisään, vaikkei olisikaan itse kotona.\nÄlylukitukseen voi lisätä myös kulunvalvontaa. Kun perheessä on pieniä lapsia, lukituksen pääkäyttäjä, vanhempi pystyy esimerkiksi valvomaan lasten liikkumista ja kotiin tulemista. Älylukitukseen on myös helppo liittää muita turvaratkaisuja, kuten valvontakameroita ja hälytysjärjestelmiä.\n– Järjestelmään voi yhdistää muun muassa palohälyttimen tai murtohälyttimen. Jos talossa syttyy tulipalo tai joku tunkeutuu sisälle, tieto menee ohjattuun numeroon. Ihmisillä on monesti huoli kodista, kun he ovat poissa kotoa ja tällä tavoin ainakin tietää heti, jos jotakin tapahtuu, Piironen toteaa.\nJärjestelmiin on mahdollista yhdistää myös etäohjattavia älypistorasioita, joiden ajastuksia voi ohjelmallisesti säätää ja esimerkiksi liittää valaistuksen ohjaukseen.\n– Valoja voidaan ohjata etänä niin, että laitetaan illalla valot päällä, jotta näyttäisi siltä, että kiinteistössä on joku paikalla. Jo tämä voi monesti estää murtoaikeen.\nMyös vapaa-ajan asunnoille hankitaan nykyään sähköisiä lukituksia ja etenkin kamera- ja hälytysjärjestelmiä. Sekä kodin että kesämökin ja vaikkapa veneen valvonta on kaikki mahdollista hoitaa saman mobiilisovelluksen kautta.\nHintatasolla älylukitusten asennuksissa lähdetään 300-400 eurosta ylöspäin riippuen toteutuksesta, turvallisuustasosta ja siitä, mitä lisäpalveluja järjestelmään halutaan, joudutaanko korjaamaan ovea ja niin edelleen.\n– Käyttäjäopastukset ja mobiiliasennukset ovat luonnollisestikin osa palvelua, Piironen sanoo.\nVarmuuslukko edelleen kova sana murtosuojauksessa\nÄlylukituksen tarjoamat eri mahdollisuudet voivat tuntua hengästyttäviltä. Kaikkia herkkuja ei kuitenkaan tarvitse ottaa heti käyttöön, vaan järjestelmään voi lisätä myöhemmin palikoita tuomaan lisäturvallisuutta. Lukituksen tasoa voi siis nostaa vähitellen.\n– Ei ole pakko heti ottaa kaikkea käyttöön. Voi aloittaa esimerkiksi siten, että ottaa älylukituksen pääoveen. Jos on tarvetta antaa ulkopuoliselle kulkuoikeus, sen voi antaa pääoveen. Ei tarvitse olla murheissaan, että jaettu avain katoaisi.\nJos on muita sivu- tai takaovia, perinteinen mekaaninen lukitus toimii niissä edelleenkin turvallisesti, kunhan huolehditaan, että niissä on myös varmuuslukitus. Varmuuslukitusta Piironen suosittelee muutenkin kaikille ulko-oville, koska se lisää rakenteellista suojausta, jolloin kiinteistön omaisuus on paremmin turvassa.\n– Varmuuslukko on edelleenkin kova sana murtosuojauksessa. Kun kiinteistön ulkokuoren lukituksessa on varmuuslukko, siinä saa tehdä huomattavasti enemmän töitä päästäkseen sisään. Murtoaikeissa oleva huomaa, että tässä on lisälukko ja etsii ehkä helpomman kohteen murtautua.\nAsuminen, Kiinteistö, Turvallisuus\nKommentit pois päältä artikkelissa Älylukitusratkaisuilla lisää turvaa koteihin\nViisas varmistaa selustansa myös omakotitalon remontissa


FC Honka - FC Inter - Sivu 5 - FutisForum2\n29.05.2020 klo 06:45:02\nKirjoittaja Aihe: FC Honka - FC Inter (Luettu 5735 kertaa)\nVastaus #100 : 28.09.2007 klo 16:02:44\nHonka voisi edelleenkin (yrittää) pelata sitä palloa nopeammin ylöspäin, saatana. Tempo puuttuu täysin, se jolla viime vuonna väsytettiin vastustaja.\nRoni vs Nikkari ~ 12-0\nVastaus #101 : 28.09.2007 klo 17:47:52\nHonka on ihan kiva,\nPajuselle pitäisi luovuttaa kruunu päähän, kun hän haluaa olla aina kentän kuningas. Aivan luokaton tuomari, ihmettelen jos on vielä hengissä.\nJoku lääkitys sillä on. Inter ei tarvitse lääkitystä, kun sillä on Ultraboyzit, Suomen vaarallisin faniryhmä. Näytti hurjalta se touhu vastapäiseen katsomoon, jossa pitelin jotain espoolaista huoraa kädestä.\nVastaus #102 : 28.09.2007 klo 20:07:42\nLainaus käyttäjältä: Jullu - 28.09.2007 klo 09:28:02\nEi ollut Corpache siinä läpiajotilanteessa. Eikä ollut muuten alin mies joka rikkoi.\nEli metsästys jatkuu, kuka oli tämä mysteerinen pelaaja? Oliko se kuitenkin Nikkari?\nItseänikin hymyilytti nämä "alin mies" huudot, mutta ilmeisesti eri syystä. Säännöissähän ei puhuta mitää mistään alimmista miehistä, tämä on joku ihme legenda joka elää ihmisten mielissä. Sen sijaan ilmeinen maalintekomahdollisuus siinä vietiin pelaajalta joka oli liikkumassa maalia kohti, joten punainen olisi ollut sääntöjen puitteissa se kaikista perustelluin kortti.


Pihalta kuului outoja ääniä – varas oli joutunut satimeen – Stara\nPihalta kuului outoja ääniä – varas oli joutunut satimeen\nViihdeuutiset 16.6.2017, 9:30 · Annukka Heikkilä\nKaupungeissa yksi varastetuimmista asioista on varmasti polkupyörä. Monet polkupyörävarkaat ovat niin röyhkeitä, että he hakevat pyöriä jopa suoraan omakotitalojen ja kerrostalojen pihoista. Tällä kerralla yksi mahdollisesti varkaisiin tullut mies ei kuitenkaan päässyt edes pihaan saakka.\nVarkaita on hyvin vaikeaa saada kiinni, mutta tällä kerralla miehen vaikerointi oli kiinnittänyt asunnon sisällä olevien asukkaiden huomion. Kun miehet olivat tulleet ulos he olivat huomanneet, että korkeassa aidassa roikkui kiinni mies, joka oli jäänyt vaatteistaan aitaan jumiin yrittäessään kiivetä aidan yli.\nAsukkaat yrittävät udella päihtyneeltä mieheltä, että oliko hän tulossa sisäpihalle varkaisiin. Sekavassa tilassa oleva mies yrittää vakuuttaa kiivenneensä korkeaa aitaa ihan muuten vain. Miehet eivät kuitenkaan tahdo uskoa muukalaisen tarinaan vaan päättävät kuvata nolon sattumuksen videolle.